Bahaya Sebenarnya Guna Home Doppler Untuk Check Jantung Bayi- Pakar

Ramai ibu ayah yang excited nak dengar degup jantung bayi dalam kandungan kan? Salah satu alat yang boleh kita guna untuk berbuat demikian adalah fetal doppler atau juga dikenali sebagai fetal heart monitor.
Tetapi ibu ayah diingatkan bahawa ia tidak selamat digunakan untuk memantau kesihatan bayi. Untuk mendapat penjelasan yang lebih teliti, jom baca perkongsian dari pakar.

Baca juga: Daun Ikhtiar Hamil, Rupanya Ini Khasiat Pokok Dukung Anak Ramai Tak Tahu!
Bahaya Penggunaan Home Doppler

Ramai ibu mengandung teruja untuk membeli sendiri Home Doppler untuk mendengar sendiri bunyi jantung baby memasing. Dipadankan pula dengan harga yang mampu milik – ibu mengandung boleh dapatkan doppler ni secara online – mudah, cepat dan murah. Tapi ibu mengandung perlu tahu, penggunaan doppler ini sebenarnya mengundang bahaya.

Kenapa saya cakap bahaya? Ibu mengandung falsely reassured baby mereka berada dalam keadaan yang ok setelah mendengar bunyi jantung melalui doppler ini, bilamana bayi tu sebenarnya in distress dan memerlukan perhatian doktor. Maka, jika baby sebenarnya in distress – lambatlah ibu mengandung ni pergi berjumpa O&G dan komplikasi boleh berlaku – yang amat ditakuti ialah baby meninggal ( intrauterine death ).

HASILKAN GELOMBANG TERKENA SALUR DARAH
Doppler bukannya mikrofon yang membesarkan segala bunyi, termasuklah bunyi jantung baby. Doppler ni menghasilkan gelombang ultrasound yang travel into your body dan gelombang ini dipantulkan bila ianya terkena salur darah dan seterusnya menghasilkan bunyi.

Dalam abdomen ibu mengandung ada banyak salur darah termasuk la jantung baby tadi tu, jadi gelombang ultrasound ini tadi boleh terpantul dari salur darah ataupun jantung baby tu sendiri. Sukar untuk ibu mengandung yg takde latar belakang perubatan untuk bezakan.
Jururawat terlatih dalam perbidanan pun amek masa untuk dilatih untuk faham dan bezakan bunyi jantung baby dan maternal pulse ini – so ianya perlukan ilmu dan experience.
Kalau pergerakan baby berkurangan – ini mungkin tanda-tanda awal baby sebenarnya tak sihat. Hanya mendengar bunyi jantung dari Doppler ini tak memberikan saya apa-apa makna pun.
Sepatutnya ibu mengandung yg merasakan baby mereka kurang bergerak dari biasa memerlukan perhatian doktor/O&G dengan segera. Bukannya dok promote setiap ibu mengandung perlu ada home doppler sendiri.
Sumber: Dr. Muhammad Izzat


Semut Charlie Lebih Berbisa Dari Ular Tedung, Ini Bahayanya Yang Kita Kena ‘Alert’!

BAHAYA SEMUT CHARLIE @ ROVE BEETLE
Apa itu Semut Charlie dan kenapa ianya merbahaya?

Tahukah anda, berbeza dengan semut biasa, semut Charlie ini tidak menggigit. Sebaliknya, ia merembeskan sejenis cecair berbisa yang dikatakan lebih berbisa daripada Ular Tedung (*Rujuk laporan BERNAMA)!
Fuh, bisa tu kan…?

Jadi, parents, especially kena ambil tahu sebab kadang-kadang kita boleh jumpa semut ni luar seperti taman permainan atau masa balik kampung.

Jom ketahui 5 Fakta Ringkas Tentang Semut Charlie di bawah ini.

5 Fakta Ringkas Tentang Semut Charlie
1. Apakah Semut Charlie?
Semut Charlie ini juga dikenali Rove Beetle / Semut Semai / Semut Kayap / Tomcat.
Semut Charlie boleh dijumpai di kawasan sawah padi, padang dan hutan.
Saiznya kecil, iaitu kurang dari 1cm dan badannya berbelang hitam dan oren.
Semut Charlie ini sukakan cahaya lampu pada waktu malam dan akan pergi ke kawasan yang terdapat cahaya terang.
2. Bisa Semut Charlie
Di dalam badannya ada sejenis TOKSIN yang akan mengakibatkan pedih, bisa dan gatal.
Kulit yang terdedah kepada bisa ini akan menyebabkan radang kulit yang serius (Paederus dematitis).
Bisa ini boleh berpindah pada bahagian lain pada tubuh seperti muka dan kawasan genital. Ia juga boleh menyebabkan konjuktivitis pada mata.
Kesannya akan mengambil tempoh sehingga beberapa minggu untuk pulih.
Baca juga: Pakar: Varian Baru COVID-19 Lebih Mudah Jangkiti Kanak-kanak Berbanding Orang Dewasa
3. Apa Nak Buat Kalau Jumpa Semut Charlie?
Jika Semut Charlie hinggap atau merayap atas badan anda, JANGAN PUKUL / TEPIS.
Sebaliknya, hembuskan sahaja atau alirkan air sehingga dia jatuh ke tanah.
Jangan pula kita panik dan pukul semut ini di kulit ya!
Ini kerana BISA/RACUN di dalam perutnya akan membuatkan kulit anda TERBAKAR, KEMERAHAN atau GELEMBUNG. Lalu kulit akan jadi PEDIH, SAKIT dan KEHITAMAN.
4. Tips Elakkan Semut Charlie Ketika Aktiviti Luar / Perkhemahan
Sebaiknya elakkan memasang lampu berdekatan dengan tempat tidur atau kemah pada waktu malam.
Ini kerana, semut Charlie tertarik dengan cahaya lampu pada waktu malam.
Jadi, lebih baik jika cahaya lampu dijauhkan sedikit daripada kawasan tempat tidur di dalam camp-site.
Pastikan khemah yang dipasang mempunyai jaringan yang boleh melindungi daripada serangga masuk ke dalam kemah.
Jangan guna semburan aerosol serangga kerana ia tidak akan memberi kesan kepada Semut Charlie ini seperti semut biasa.
Sekiranya anda membuat aktiviti luar atau perkemahan, letakkan ubat gegat di sekeliling kawasan aktiviti perkemahan. Hanya ubat gegat yang mampu mengelakkan Semut Charlie ini daripada menghampiri kita.
5. Tindakan Yang Perlu Dilakukan Jika Terkena Bisa Semut Charlie
Basuh dengan air di tempat yang terkena bisa tadi dengan air bersih dan sabun dan seeloknya mandi terus.
Jangan garu kawasan terkena bisa tersebut.
Dapatkan rawatan dengan segera di klinik/hospital jika ia terkena anak kecil atau sekiranya terdapat kesan alahan.
Kecil Tapi Berbisa!
Jadi jangan lupa perhatikan anak-anak terutamanya jika balik kampung dan main di luar.
Kita juga perlu lebih berhati-hati ketika terdedah dengan aktiviti luar terutamanya ketika menjalani aktiviti perkhemahan di kawasan hutan.
Walaupun kecil, memang sakit bila kena semut Charlie ni!


Amat Berbisa & Boleh Bawa Maut. 7 Perkara Ibu Ayah Kena Tahu Tentang Bahaya Sengatan Tebuan

Baru-baru ini kita mendengar berita kematian seorang kanak-kanak 8 tahun akibat sengatan tebuan.
Kanak-kanak tersebut dilaporkan kritikal akibat terkena lebih 60 sengatan tebuan dan meninggal dunia disebabkan kegagalan organ dalaman akibat toksin yang banyak.

Sengatan serangga berbisa lazimnya hanya menyebabkan kesakitan, bengkak dan kemerahan. Namun begitu, ia juga boleh mengakibatkan tindak balas yang lebih serius kepada badan dan fungsi organ akibat berlakunya kejutan anafilaksis.
Tindak balas ini boleh membawa maut jika tidak mendapat rawatan segera.

Berikut adalah apa yang ibu ayah patut faham dan tahu tentang bahaya sengatan tebuan pada kanak-kanak.

7 Perkara Ibu Ayah Kena Tahu Tentang Bahaya Sengatan Tebuan
1. Tebuan Di Malaysia
Secara umumnya, tebuan tergolong dalam Order Hymenoptera, daripada keluarga Vespidae yang terdiri dari lebih 5,000 spesies tebuan dan serangga lain.
Spesies utama di Malaysia ialah Vespa tropica iaitu tebuan kunyit yang membuat sarang daripada cebisan-cebisan tumbuhan yang dilumatkan menjadi seperti kertas di dalam hutan tebal selain tebuan tanah yang juga merbahaya.
Berbeza dengan lebah yang mempunyai badan berbulu dan gemuk, tebuan mempunyai badan halus dan berkaki licin. Bentuk badan tebuan adalah panjang dan nipis, serta mempunyai pinggang yang kecil.

2. Sarang Tebuan
Kawasan semak-samun dan hutan adalah tempat yang biasa dijumpai sarang tebuan. Oleh itu ibu bapa perlu berhati-hati sekiranya anak-anak bermain berhampiran kawasan sebegini.
Ini kerana tebuan akan menyerang manusia, binatang, haiwan atau apa sahaja yang cuba untuk menghampiri sarangnya. Serangan tebuan dikatakan lebih agresif jika dibandingkan dengan serangan lebah.
Selain itu, tebuan juga boleh terus menyengat sasaran beberapa kali dalam masa beberapa minit berbanding kebanyakan lebah yang hanya akan menyengat sekali sahaja.
Foto Kredit: Malaysia Kini
3. Tahap Kesakitan Sengatan Tebuan
Menurut Senior Agronomist, Dato Mohd Anim Hosnan, ada kajian saintifik mendapati venom tebuan mengandungi bahan iaitu acetylcholine (5%) iaitu jatuh pada Tahap 3.0 daripada Tahap Maksimum 4.0 dalam ‘Shcmidt Sting Pain Index’.
Lebah Madu jatuh pada tahap 2.0 sementara sengatan Labah-labah Tarantula adalah paling bisa iaitu Tahap Maksimum 4.0.
Wah, sakit tu!
Foto Kredit: Astro Awani
4. Simptom
Menurut portal MyHealth, antara simptom sengatan tebuan yang boleh dikenalpasti terdiri daripada gejala setempat dan sistemik.
Ini termasuklah:
Setempat

Kesakitan yang teruk pada bahagian yang disengat.
Rasa gatal di sekeliling tempat sengatan.
Lebam di sekeliling tempat sengatan
Titik kesan sengatan kelihatan kemerah-merahan.
Sengatan kadang-kadang masih melekat pada tisu badan.
Bernanah.

Sistemik

Bagi mangsa yang sangat sensitif kepada racun sengatan ini ,mereka akan mengalami gejala pengsan dan turun tekanan darah.
Mengalami gejala kejutan anafilaksis (gangguan sistem pernafasan dan sistem peredaran darah) yang boleh membawa maut, kalau tidak mendapat rawatan segera.

Gejala kejutan anafilaksis adalah seperti :

Pucat dan kulit yang sejuk.
Berpeluh.
Ruam menyeluruh
Bengkak pada salur darah.
Pertuturan yang tidak jelas (slurred)
Gangguan emosi, keliru dan resah-gelisah.
Kadar pernafasan meningkat.
Kesukaran bernafas.
Tidak sedarkan diri.

5. Bahaya Sengatan Tebuan Kepada Kanak-kanak
Seseorang yang terkena sengatannya perlu mendapatkan rawatan segera, terutama kalau melibatkan kanak-kanak.
Menurut Morganasunderam yang berkhidmat dengan PERHILITAN, racun yang dilepaskan oleh tebuan walau setitik, mampu meninggalkan kesan seperti bengkak teruk selain melemahkan badan jika melibatkan orang dewasa.
“Akan tetapi jika kanak-kanak disengat tebuan, racun tersebut mampu menjejaskan daya ketahanan selain kesan bengkak yang pedih pada bahagian atau anggota tubuh yang disengat.
“Jika sengatan itu pada sistem saraf atau saluran darah seperti di bahagian muka, ia memang serius dan mangsa perlu dibawa segera ke hospital bagi mendapatkan rawatan. Jika terlambat, maut boleh terjadi,” terangnya.

6. Tindakan Kecemasan Jika Anak Disengat Tebuan
Tepis serangga daripada kulit dan perhatikan sama ada pundi sengat masih tertanam di dalam kulit. Jika dapat melihat pundi sengat tersebut, gunakan pengumpil atau penyepit untuk menanggalkan pundi sengat.
Satu kesilapan yang sering dilakukan adalah dengan menyapu minyak angin pada tempat sengatan. Tindakan itu hakikatnya tidak berkesan untuk meredakan kesakitan tersebut.
Pakar Perunding Pediatrik dan Pakar Kanak-kanak, Dr. Chin Wai Seong berkata, tindakan pertama yang perlu dilakukan jika anak disengat tebuan adalah dengan meletakkan ais atau air sejuk di tempat sengatan itu untuk membekukan tempat sengatan seterusnya menghalang racun itu merebak dalam tempoh tertentu.
“Ini kerana sengatan serangga seperti tebuan atau lebah ganas akan menyebabkan badan mangsa terasa panas, gatal dan bengkak di tempat gigitan. Jika ubat seperti minyak angin digunakan, ia akan menambah kepedihan dan kepanasan pada badan. Itu hanya memburukkan lagi keadaan.
“Langkah kedua selepas meletakkan ais atau air sejuk adalah mereka perlu membawa mangsa ke klinik kesihatan berhampiran dalam masa dua jam untuk mengelak racun itu merebak ke anggota badan dan bercampur dalam darah,” jelasnya.
Di klinik, mangsa akan diberi ubat sapu untuk bengkak dan mengurangkan gatal dan ia seharusnya memadai bagi mengatasi masalah ini.
Namun bagi kes yang lebih serius, langkah rawatan kecemasan pertama di klinik atau hospital adalah pemeriksaan reaksi dan kesan serius alergi. Antara simptom yang diperiksa adalah keadaan mata yang bengkak, demam panas, gatal-gatal dan badan yang lemah.
Sekiranya tanda-tanda itu dikenal pasti, doktor akan memeriksa tekanan darah, membuat ujian darah, memeriksa paru-paru dan sistem antibodinya sebelum bertindak memberi suntikan dan tindakan sewajarnya.
Foto Kredit: John Hopkins University
7. Langkah Pencegahan
Merujuk info daripada Pusat Racun Negara, bagi mengelakkan serangan tebuan atau serangga penyengat, antara langkah pencegahan yang boleh diambil oleh ibu bapa dan anak-anak ketika beriadah, berkelah atau bermain di luar adalah seperti berikut:

Elakkan bahagian tubuh yang terdedah dengan memakai seluar panjang, baju berlengan panjang dan berkasut semasa bekerja di kawasan semak dan hutan.
Elakkan menggunakan pakaian bewarna-warni yang boleh menarik perhatian serangga. Pakailah pakaian berwarna lembut kerana pakaian berwarna terang ataupun bercorak bunga-bunga akan menarik perhatian lebah.
Elakkan memakai bau-bauan atau minyak wangi kerana ia boleh menarik perhatian serangga bila berada di kawasan belukar.
Sentiasa berjaga-jaga ketika berada di taman bunga.
Sekiranya anda makan di luar rumah, sentiasa tutup makanan dengan kemas terutamanya buah-buahan masak ataupun minuman ringan.
Kutip lebihan makanan di tempat perkelahan, buangkan ke dalam tong sampah dan tutup dengan kemas.
Jika anda diserang oleh serangga penyengat, masuklah ke dalam rumah, kawasan yang teduh ataupun terjun ke dalam air.
Jangan berlari secara mengejut sebaliknya berjalan perlahan-lahan kerana pergerakan yang mengejut akan menarik perhatian serangga tersebut.


Wajah Bengkak, Ini Bahaya Sindrom Nefrotik Dalam Kalangan Kanak-Kanak

Semasa proses anak-anak membesar, macam-macam jenis penyakit yang dialami terutama sekali demam. Namun, penting untuk mak ayah peka dengan keadaan anak apabila wajah mereka khususnya di bahagian mata mengalami kebengkakan. Mungkin ada yang fikir bahawa ini adalah normal dan boleh sembuh dalam masa yang singkat, namun awas ini mungkin adalah sindrom Nefrotik! Bahaya!
Baca juga: Kenali Apa Itu ‘Happy Hypoxia’, Pembunuh Senyap Covid-19

BAHAYA SINDROM NEFROTIK DALAM KALANGAN KANAK-KANAK

Sindrom Nefrotik adalah gejala kencing yang mempunyai lebihan protein. Lebihan protein di dalam air kencing yang dimaksudkan perlu melebihi 50ml/kg sehari. Selain itu, keadaan ini juga memerlukan kriteria seperti kurang albumin dalam darah iaitu kurang daripada 3g/dL. Kedua-dua kriteria ini adalah penting untuk pengesahan gejala nefrotik ini dan memerlukan pengesahan makmal. Sebagai orang umum, kita mungkin tidak sedar akan bahaya protein di dalam air kencing, jika dibiarkan, keadaan ini boleh menyebabkan komplikasi yang teruk pada buah pinggang.

PUNCA-PUNCA SINDROM NEFROTIK

Sindrom nefrotik pada kanak-kanak dan sindrom nefrotik pada dewasa mempunyai persamaan dan juga sedikit perbezaan dari segi punca-puncanya. Secara am, gejala ini boleh dibahagikan kepada dua kategori iaitu punca primer dan punca sekunder.
1. Sindrom Nefrotik Primer
Punca primer adalah keadaan apabila tiada penyebab-penyebab sistemik (penyakit lain) dapat dikesan. Ia juga diklasifikasikan sebagai sindrom nefrotik idiopatik dan merangkumi kondisi seperti “Minimal Change Disease (MCD)” dan “Focal-Segmental Glomerulosclerosis (FSGS)”.
Perkara yang perlu diketahui adalah punca primer merupakan penyebab majoriti kepada kes dalam kanak-kanak dengan kadar kes melebihi 90%. Tidak banyak yang diketahui mengenai punca primer sindrom nefrotik. Namun apa yang dapat dirumuskan oleh pakar mengenai keadaan ini adalah kegagalan faktor imun menyebabkan serangan pada tisu glomerulus dalam buah pinggang. Gejala ini lebih terlihat pada kanak-kanak berbanding dengan orang dewasa dan kebiasaannya terjadi dengan pencetus seperti jangkitan kuman atau selesema.
2. Sindrom Nefrotik Sekunder
Punca sekunder adalah disebabkan oleh kerosakan pada tisu glomerulus dalam buah pinggang. Glomerulus berfungsi sebagai penapis dalam buah pinggang dan kerosakan boleh berlaku akibat sesetengah penyakit kronik seperti kencing manis dan Lupus (SLE). Punca sekunder sindrom nefrotik biasanya dialami oleh orang dewasa. Walau bagaimanapun hal ini tidak bermaksud penyebab-penyebab primer tidak akan menjejaskan orang dewasa.
TANDA-TANDA SINDROM NEFROTIK

1. Bengkak (edema) – Jenis bengkak yang dialami pesakit sindrom ini adalah bengkak air. Bengkak air ini terjadi akibat ketidakseimbangan protein dan cecair di dalam saluran darah yang menyebabkan limpahan ke kawasan anggota seperti bawah mata, kaki, tangan dan paru-paru. Bengkak air adalah mudah untuk dikenalpasti jika kita menekan kawasan bengkak ini, ianya akan terasa seperti belon berisi air dan mempunyai lekuk yang lambat untuk kembali anjal.
2. Tekanan darah tinggi – Gejala ini jarang terjadi dan merupakan gejala kepada sindrom nefritik. Sindrom nefrotik dan nefritik adalah dua kondisi berlainan yang mempunyai banyak punca yang serupa.
3. Kencing berdarah – Simptom ini mungkin sangat membimbangkan kebanyakkan pesakit dan ibu bapa. Ianya jarang terjadi kerana ia merupakan komplikasi akibat tidak dirawat awal.
4. Kencing berbuih – Simptom ini adalah antara simptom klasik bagi sindrom ini namun tidak berapa tepat untuk dirujuk sebagai simptom kepada sindrom nefrotik kerana pelbagai perkara boleh menyebabkan kencing berbuih selain daripada protein dalam urin.
BAGAIMANA UNTUK MENGESAHKAN PENYAKIT INI?

1. Pemeriksaan air kencing
2. Pemeriksaan kuantitatif kandungan protein yang hilang dalam air kencing dalam sehari. Air kencing boleh dikumpul dalam masa 24 jam bagi kanak-kanak yang lebih besar atau orang dewasa. Bagi kanak-kanak yang kecil, satu sampel air kencing secara rawak pada waktu pagi boleh diambil
3. Ujian darah untuk paras protein (albumin) dalam badan, fungsi buah pinggang dan paras kolesterol. Paras kolesterol biasanya tinggi di kalangan kanak-kanak yang mengalami sindrom nefrotik
4. Ujian makmal lain yang perlu dilakukan bergantung kepada gejala klinikal kanak-kanak tersebut atau ditentukan oleh Pakar Pediatrik
RAWATAN SINDROM NEFROTIK

Ubat yang disarankan untuk rawatan sindrom nefrotik di kalangan kanak-kanak ialah sejenis steroid iaitu prednisolone. Penggunaan prednisolone perlulah di bawah arahan seorang Pakar Pediatrik. Dos ubat dikira berdasarkan berat dan tinggi kanak-kanak. Ubat steroid mempunyai kesan-kesan sampingan yang kita perlu risaukan jika digunakan untuk tempoh yang lama seperti kenaikan berat badan, pengumpulan lemak di bahagian perut dan muka, sakit perut, dan lemah otot . Oleh sebab itu, ubat steroid tidak digunakan sebagai ubat untuk jangka masa yang panjang.
Kebanyakan pesakit sindrom nefrotik akan menunjukkan respon positif dengan rawatan ubat prednisolone. Walaupun demikian, sakit ini kerap berlaku semula, ia dikenali sebagai relapse. Tanda pertama keberkesanan ubat prednisolone ialah tiada protein dalam air kencing. Tanda pertama relapse ialah kemunculan semula protein dalam air kencing. Oleh itu, pemantauan air kencing di rumah setiap hari dengan urine dipstick adalah amat penting untuk mengetahui keberkesanan rawatan dan mengesan sebarang relapse.
Sekiranya ujian dipstick adalah negatif untuk 3 hari berturut-turut, ini bermakna pesakit menunjukkan respon terhadap rawatan dan berada dalam remission. Ini biasanya berlaku 7–10 hari selepas pengambilan ubat prednisolone dan pembengkakan akan hilang. Sekiranya protein dalam air kencing adalah positif untuk 3 hari berturut-turut dan pembengkakan berlaku semula, pesakit dikatakan mengalami relapse.
Apabila pesakit mengalami relapse, adalah penting untuk membawa pesakit berjumpa doktor untuk pemeriksaan lanjut dan pusingan baru rawatan prednisolone akan dimulakan semula. Ada kalanya doktor akan memberi pesakit antibiotik penisilin apabila relapse untuk mencegah jangkitan kuman bakteria di bahagian abdomen yang lebih kerap berlaku di kalangan kanak-kanak ini.
Sumber: Dr. Zubaidi Hj Ahmad


‘Bagi Smartphone Pada Anak Sama Macam Bagi 1 Gram Dadah Kokain’

“Alah, biasalah kalau bagi anak guna smartphone kejap. Bagi dia tengok kartun bukannya lama sangat pun. Apa sangatlah bahaya smartphone untuk anak kecil tu…?”
Pakar terapi yang khusus dalam bidang ketagihan memberi amaran bahawa perbuatan memberi anak-anak smartphone boleh diibaratkan seperti memberi mereka 1 gram dadah jenis kokain.

5 Bahaya Smartphone Yang Boleh Disamakan Dengan Kokain
1. Tindakbalas Terhadap Otak Seperti Kokain
Dr Delaney Ruston mendapati bahawa peranti elektronik mampu memberi kesan terhadap bahagian korteks hadapan otak manusia. Setelah terdedah kepada smartphone selama 20 jam, imbasan MRI memperlihatkan kesan yang sama sepertimana kesan 1 gram kokain terhadap otak manusia.
Kesan inilah yang boleh menjadikan mereka leka, agresif, dan gelisah apabila tidak mendapatkannya.

Foto Kredit: theadvertiser.com

2. Peningkatan Kadar Dopamin
Apabila mereka bebas menggunakan smartphone pada bila-bila masa, kadar dopamin ini semakin meningkat sehingga ia menyebabkan ketagihan yang teruk. Ini kerana penggunaan smartphone akan meningkatkan kadar dopamin (iaitu hormon gembira) dalam tubuh seorang kanak-kanak, sepertimana kokain juga bertindak sedemikian terhadap manusia biasa.
Menurut New York Post, Dr Nicholas Kardaras juga menyifatkan penggunaan smartphone di kalangan kanak-kanak sebagai ‘heroin digital’. Semakin lama digunakan, semakin banyak masa yang diperlukan untuk ‘memuaskan’ kegembiraan mereka.
Foto Kredit: trackmyfone.com
3. Menjerumuskan Kepada Ketagihan Yang Serius
Sebuah tinjauan mendapati bahawa anak-anak seawal usia 3-4 tahun sudahpun didedahkan kepada penggunaan smartphone selama sekurang-kurangnya 6 jam seminggu.
Lebih teruk lagi, kanak-kanak 8-10 tahun secara puratanya terdedah kepada skrin selama 8 jam sehari. Jumlah jam ini dilihat meningkat lagi pada usia remaja sehingga 11 jam sehari.
Mereka seolah-olah hilang arah, hampir berkelakuan psikotik, dan tidak tahu apa yang patut dilakukan jika tidak ‘berdamping’ dengan smartphone ini.
Foto Kredit: kidstoyhire.com.au
4. Menghalang Interaksi Sosial Yang ‘Sebenar’
Seperti pengambilan kokain atau dadah, salah satu bahaya smartphone yang ramai terlepas pandang adalah ia menghalang interaksi sosial yang ‘sebenar’.
Ya, kanak-kanak mungkin berinteraksi dengan kawan-kawan mereka melalui game dan pelbagai media sosial. Anak yang lebih kecil seperti 2-3 tahun atau lebih awal dari itu juga mungkin dapat belajar banyak perkara seperti lagu ABC, bahasa, dan membaca.
Tapi hakikatnya bukan ini yang mereka perlukan pada usia tersebut. Sebaliknya, mereka memerlukan rangsangan dari dunia sebenar untuk memperkembangkan keupayaan mereka buat jangka masa panjang.

5. Ia Mengeksploitasi Diri Mereka
Selain daripada ketagihan, bahaya smartphone menjadikan anak-anak, terutamanya yang meningkat remaja mudah hilang pertimbangan diri sehingga mengeksploitasi diri mereka. Seperti di bawah pengaruh kokain/dadah, mereka hilang pertimbangan dan mudah bertolak-ansur terhadap perkara yang membahayakan diri mereka. Ada yang berjaga hingga lewat malam, sukar menumpukan perhatian pada perkara lain, dan mengalami masalah kesihatan seperti kerosakan mata dan obesiti kerana tidak terlibat dengan aktiviti fizikal.
Selain itu, ia juga berpotensi mengeksploitasi harga diri anak-anak, terutamanya yang semakin meningkat remaja. Ini terbukti dalam laporan Malaysian Digest dan R.AGE di mana ramai di antara mereka mengakui bahawa perbuatan menghantar gambar lucah atau gambar bogel diri mereka kepada orang luar adalah ‘normal’. Malah, perbuatan sexting semakin berleluasa tanpa mereka sedari bahawa mereka berada di bawah kawalan pemangsa seksual atau sexual grooming.
Foto Kredit: rage.com
‘Dadah’ Senyap Ini Perlu Diawasi
Tidak dinafikan teknologi telah memanfaatkan banyak pihak dalam menyebarkan ilmu pengetahuan, merapatkan hubungan, dan memudahkan kerja harian. Namun, penggunaannya juga berisiko apabila disalah guna dan perlu dikawal dengan ketat agar ia tidak memakan diri.
Maka tidak hairanlah mendiang Steve Jobs, pengasas jenama Apple sendiri melarang penggunaan gajet pada anak-anak beliau. Malah, jurutera dan eksekutif teknikal Silicon Valley turut mengambil langkah yang sama dengan menghantar anak mereka ke No-Tech Waldorf School.
Jadi, apa tindakan kita sebagai ibu bapa?


Mengandungi Bahan Aktif Saponin, Ini Risiko Letak ‘Snake Plant’ Dalam Rumah – Pusat Racun Negara

Musim PKP ini makin ramai yang ambil kesempatan menghias rumah dan bercucuk tanam.
Pokok Lidah Jin, snake plant atau nama saintifiknya, 𝘚𝘢𝘯𝘴𝘦𝘷𝘪𝘦𝘳𝘪𝘢 𝘵𝘳𝘪𝘧𝘢𝘴𝘤𝘪𝘢𝘵𝘢, khabarnya sedang tular di media sosial sekarang…

Ia dikatakan sejenis tanaman indoor yang bagus kerana dapat membantu pengudaraan dalam ruang tertutup.
Namun, pokok ini juga ada risikonya jika terdedah pada anak kecil dan haiwan peliharaan.

Berikut adalah penjelasan oleh Pusat Racun Negara tentang risiko tumbuhan viral ini.

Risiko Pokok Lidah Jin Yang Disimpan Di Dalam Rumah
Diketahui bahawa tumbuhan ini mempunyai bahan aktif SAPONIN.
Jika termakan dalam kuantiti yang banyak berkemungkinan boleh menyebabkan gejala-gejala ringan kepada manusia seperti muntah, cirit-birit dan ruam.
Namun, ia mungkin menyebabkan gejala yang lebih teruk kepada haiwan peliharaan seperti kucing dan anjing.
Antaranya pengeluaran air liur yang berlebihan, kurang selera makan, lesu dan muntah-muntah.
Oleh itu, dalam keghairahan menanam pokok tular ini di rumah anda, pastikan anda BERWASPADA khususnya jika mempunyai anak-anak kecil yang mungkin bermain atau mematahkan pokok ini.
Mereka mungkin terdedah pada bahan aktif saponin yang berisiko menyebabkan keracunan.

Dalam seuah posting di Facebook, ahli kimia, Fatimah Salim juga menyatakan pendapat beliau tentang pokok ini.
Menurutnya, apa yang membimbangkan adalah tanah yang digunakan dan disimpan dalam rumah. Tanah akan menjadi tempat kondusif untuk kuman membiak.
Jadi, kena hati-hati bagi mereka yang ada masalah kesihatan, terutamanya yang rendah sistem imuniti.
Tak dinafikan tumbuhan ini memamg cantik dijadikan hiasan.
Tapi kita perlulah menjaga dan meletakkannya di tempat yang selamat ya!

*Sumber: Pusat Racun Negara, Fatimah Salim


Dah Turun Tingkap Pun Tetap Bahaya. 5 Sebab Kena Matikan Enjin Kalau Tidur Dalam Kereta

Biasalah cuti-cuti ni tentu ramai yang balik kampung. Memandu dalam perjalanan jauh, dalam keadaan ada antara kita yang akan berhenti di mana-mana hentian rehat atau di tepi jalan untuk melelapkan mata apabila terasa letih.
Mungkin dah ramai mula sedar terhadap bahaya tidur dalam kereta dengan keadaan enjin terbuka dan air cond yang terpasang. Beberapa kes kematian akibat keracunan karbon monoksida di Malaysia kebelakangan ini memang mendapat perhatian ramai.

5 Sebab Kena Matikan Enjin Kalau Tidur Dalam Kereta
Memang selesa kalau tidur dalam kereta dengan menikmati aircond. Sejuk je rasa. Sambil dengar radio pulak tu. Memang layanlah.
Tapi sekiranya anda mempunyai tabiat tidur dalam kereta dengan enjin yang tidak dimatikan, mungkin ada baiknya jika tabiat itu dihentikan walaupun tingkap kereta dah diturunkan sedikit.

Ini sebabnya enjin perlu dimatikan.

1. Kebocoran Ekzos
Pembakaran bahan bakar di dalam enjin kenderaan menghasilkan banyak gas sampingan yang dikeluarkan sebagai asap ekzos. Asap ekzos ini mengandungi gas yang merbahaya seperti karbon monoksida, hidrokarbon, dan nitrogen oksida.
Kemungkinan berlaku kebocoran ekzos kereta ke dalam kabin kenderaan boleh berlaku sekiranya terdapat masalah pada ciri mekanikal kereta.
Apabila enjin tidak dimatikan, pengumpulan karbon monoksida (CO) yang disebabkan oleh kebocoran daripada ekzos akan menurunkan paras oksigen di dalam kenderaan, lalu meningkatkan risiko lemas.

2. Gas ‘Pembunuh Senyap’
Mungkin ramai yang percaya bahawa menurunkan tingkap sedikit dapat mengelakkan risiko lemas ini daripada berlaku.
Tapi sebenarnya walaupun dengan tingkap dibuka, pengumpulan karbon monoksida tetap boleh berlaku apabila enjin dibiarkan idle. Tambahan pula gas ini tidak dapat dilihat, tidak dapat didengar dan tidak dapat dihidu.
Berbanding ketika berjaga, perubahan dan tandanya akan dapat dirasai seperti berasa tidak selesa, mual, pening, loya dan sebagainya.
Namun apabila sedang tidur, badan akan terus terasa lemah sehingga ia digelar ‘pembunuh senyap’ dan boleh menyebabkan kematian secara tiba-tiba (sudden death).

3. Pentingnya Pengaliran Oksigen
Pengaliran oksigen amat penting dalam memastikan tubuh kita dapat berfungsi. Seperti yang kita tahu, asap ekzos tadi mengandungi pelbagai jenis gas merbahaya.
Walaupun tidak berlaku kebocoran, gas-gas ini tidak dapat dibebaskan ke persekitaran dengan lancar oleh kerana kenderaan tidak bergerak.
Selain menyebabkan pencemaran, gas-gas beracun ini juga boleh masuk ke dalam kereta melalui tingkap yang dibuka.

4. Gas Ekzos Dikaitkan Dengan Penyakit
Gas merbahaya yang terdapat dalam gas ekzos dikaitkan dengan pelbagai masalah kesihatan seperti lelah, penyakit jantung, bronkitis kronik dan juga kanser.
Sebab itulah anda tak disarankan untuk menghidupkan enjin lama-lama di luar rumah sekiranya tiada keperluan. Gas karbon monoksida juga boleh menyebabkan alahan serta keracunan terutama kepada kanak kanak kecil.
Foto Kredit: modernreaders.com
5. Membazirkan Minyak
Selain daripada faktor kesihatan, kereta yang dibiarkan dalam keadaan berhawa dingin dengan enjin yang idle juga akan menghabiskan minyak kereta anda.
Menurut sumber, ia boleh memakan sekitar 20% hingga 70% minyak kereta anda dalam masa sejam. Banyak juga tu kan?

Dah Faham Kan Kenapa Bahaya Tidur Dalam Kereta?
Tidur dalam kereta memang selesa, lebih-lebih lagi kalau ada air cond.
Tapi mungkin masih ramai tak tahu yang ada banyak sebab kenapa lebih selamat untuk anda mematikan enjin kereta jika anda bercadang untuk tidur dan berehat sementara menunggu trafik yang sesak.
Kesedaran awam perlu tentang bahaya keracunan karbon monoksida perlu disebarkan untuk mengelakkan kemalangan yang tidak diingini!


Jangan Bagi Ubat Batuk & Selsema Pada Bayi Bawah 2 Tahun. Ini 5 Sebabnya

“Aduhai, dah nak dekat 2 minggu batuk si kecil ni masih tak berkurang. Ni dah nampak lemah dan nak demam pula. Kasihan betul tengok. Tapi, orang kata tak ada pun ubat batuk bayi bawah 2 tahun. Kenapa ya? Habis tu, macam mana nak sihat?”
Hanya ibu bapa yang akan faham betapa susahnya menguruskan anak kecil yang demam, batuk, dan selsema. Walaupun ia bukanlah penyakit serius, namun ramai ibu bapa yang terpaksa berjaga malam dan kehabisan tenaga dalam proses menanganinya.

Mana tidaknya, anak kecil pasti tidak dapat bernafas dan mengalami kesukaran untuk tidur dengan selesa sekiranya hidung mereka tersumbat. Sebagai ibu bapa, tentulah kita akan berasa tak senang duduk dan mula mencari pelbagai ikhtiar untuk menyembuhkan mereka secepat mungkin.
Walau apa pun yang anda usahakan, pastikan anda tidak memberi ubat kepada bayi KECUALI ianya dipreskripsikan oleh doktor atas sebab-sebab yang khusus.

5 Bahaya Ubat Selsema & Ubat Batuk Bayi Bawah 2 Tahun
Berikut adalah sebab mengapa anda tak boleh memberi ubat selsema dan ubat batuk bayi bawah 2 tahun.

1. Amaran Oleh Kementerian Kesihatan Malaysia & Pihak Farmaseutikal
Di Malaysia, Kementerian Kesihatan Malaysia tidak membenarkan penggunaan ubat-ubat batuk dan selsema bagi bayi dan anak kecil di bawah umur 2 tahun sejak tahun 2007.
Menurut sumber dari MyHealth, bermula dari tahun 2008 juga pihak farmaseutikal US Food and Drug Administration (USFDA) telah mengeluarkan amaran berkenaan penggunaan ubat untuk rawatan batuk dan demam (cough and cold) pada kanak-kanak. Dalam amaran tersebut, pihak USFDA memberi amaran agar tidak menggunakan ubat-ubatan over the counter (iaitu yang boleh dibeli) tanpa preskripsi untuk merawat batuk dan selsema anak kecil yang berusia di bawah 2 tahun.
Memandangkan ubat batuk dan selsema mudah diperolehi di farmasi, kedai menjual produk kesihatan mahupun kedai-kedai runcit, ibu bapa dinasihatkan agar tidak sewenang-wenangnya memberi ubat-ubatan ini kepada bayi, terutamanya yang berusia bawah 2 tahun kerana sistem tubuh mereka amat sensitif. Selain bayi, kanak-kanak di bawah 6 tahun juga tidak disyorkan untuk diberi ubat batuk dan selsema melainkan dipreskripsikan oleh doktor.
Foto Kredit: netdoctor.co.uk
2. Tidak Berkesan Kepada Bayi Bawah 2 Tahun
Menurut sebuah artikel oleh Malaysian Medical Gazette, ahli farmasi Mark Chong menerangkan bahawa tiada bukti yang kukuh menunjukkan keberkesanan penggunaan ubat batuk dan selsema bagi anak kecil di bawah 2 tahun. Apabila risiko kesan sampingan negatif daripada ubat batuk bayi dan juga selsema, tiada justifikasi untuk pemberian ubat-ubat ini kepada kanak-kanak.
Menurut sebuah sumber lagi, penggunaan ubat batuk bayi dan ubat selsema sebenarnya tidak dapat menyembuhkan keadaan tersebut. Sebaliknya, ia hanya bertujuan untuk mengawal simptom yang dialami. Selain itu, ia boleh memberi kesan bahaya jika tidak dipreskripsikan dengan tepat.
Foto Kredit: babycentre.co.uk
3. Kegagalan Sistem Pernafasan
Sebuah artikel oleh Root Of Science mendedahkan bahawa penggunaan ubat selsema boleh menyebabkan bayi berhenti bernafas (apnea). Ini kerana, kebanyakan ubat selsema yang diberikan akan menyebabkan pesakit berasa mengantuk dan tidur. Ia adalah kesan daripada ubat anti-histamin yang merentasi ‘blood brain barrier’ dan mengganggu sistem histamin dalam otak. Apabila diberi pada kanak-kanak atau bayi, ia boleh mengganggu pusat pernafasan yang berada di dalam otak dan seterusnya menyebabkan mereka berhenti bernafas dengan sendirinya.
Berikut adalah kandungan yang perlu dielakkan:
Foto Kredit: Bahagian Perkhidmatan Farmasi, Kementerian Kesihatan Malaysia
4. Menyebabkan Bayi Kurang Menyusu
Selain daripada kesan serius yang disebutkan, kesan mengantuk secara tidak langsung menyebabkan bayi kurang menyusu dan minum. Hal ini boleh menyebabkan dehidrasi, seperti yang dijelaskan oleh Dr Yap Hsiao Ling melalui laman web DoktorBudak.com.
Sekiranya keadaan tidak dipantau dan dibiarkan berterusan, ia tentulah berisiko dan akan membahayakan kesihatan bayi.
Foto Kredit: happybabysleep.com.au
5. Dos Tidak Terkawal
Menurut laman kesihatan Web MD, kebanyakan ubat-ubatan ini mengandungi lebih daripada satu bahan, dan mungkin terdapat bahan yang sama dalam 2 ubat-ubatan yang berlainan. Jika seseorang memberi ubat selsema dan ubat batuk bayi anak tanpa meneliti kandungannya, mereka mungkin akan memberi bahan yang sama dan menyebabkan lebihan dos.
Golongan kanak-kanak lebih terdedah kepada risiko untuk mendapat kesan toksik dan kesan sampingan ubat-ubatan jika berlaku kesilapan pemberian dos ubat.
Walaupun begitu, dalam sesetengah keadaan, penggunaan ubat batuk dan selsema adalah amat perlu bagi tujuan rawatan untuk pesakit kanak-kanak setelah faedah dan risiko yang berkaitan dipertimbangkan sepenuhnya. Jika ubat terpaksa diberikan, pastikan anda mengetahui langkah keselamatan berikut:

mematuhi dos yang ditetapkan
tidak berkongsi ubat dengan anak yang lain
menggunakan alat penyukat yang tepat (bukannya tudung penyukat, camca atau sudu)

Foto Kredit: Sciencedaily.com
Rujuk Doktor Jika Batuk & Selsema Berterusan
Adalah normal bagi bayi untuk mengalami demam, batuk dan selsema sepanjang proses tumbesaran mereka. Anda tidak perlu risau sekiranya mereka masih menyusu dan aktif bermain kerana lazimnya bayi akan pulih dengan sendiri.
Sementara itu, teruskan penyusuan ibu dengan kerap, berikan makanan yang digemari, buah-buahan berkhasiat, dan pastikan mereka sentiasa berada dalam keadaan yang selesa. Sekiranya tahap kesihatan mereka semakin merosot, jangan teragak-agak untuk berjumpa doktor kerana batuk dan selsema boleh menjadi simptom kepada penyakit lain.

*Sekiranya orang awam mempunyai sebarang pertanyaan am berkenaan ubat-ubatan, anda boleh bertanya kepada mana-mana ahli farmasi atau menguhubungi Pusat Panggilan Farmasi Kebangsaan di talian 1800-88-6722.


Guna Ubat Jerawat ‘Terlarang’ Sebelum Hamil, Bayi Lahir Cacat Telinga

Bahaya membeli produk kecantikan atau ubat terlarang secara online sering dianggap remeh. Siapa sangka, walaupun telah berhenti menggunakannya sebulan sebelum hamil, kesannya tetap ada. Lebih menyedihkan, kesannya diterima oleh bayi yang dikandungkan sehingga cacat bahagian telinga.
Menurut Public Health Malaysia, seorang bayi yang baru dilahirkan telah dirujuk kepada pasukan pakar kanak-kanak untuk menjalani pemeriksaan lanjut berhubung kecacatan telinga.

Cuping telinga kanan bayi tersebut terlalu kecil dan lubang telinganya boleh di lihat dengan jelas. Manakala telinga kiri hanya ada sedikit daging yang tergantung dan tidak mempunyai lubang telinga.
Siasatan lanjut mendapati ibu bayi malang tersebut telah menggunakan produk Isotretinioin selama 2 tahun sehingga 1 bulan sebelum hamil.

Acnotin Sering Digunakan Sebagai Ubat Jerawat
Acnotin atau produk Isotretinioin ini merupakan salah satu ubat anti jerawat yang sering digunakan. Walaupun ia berkesan mencegah dan menghapuskan jerawat, penggunaannya tanpa prekripsi dan pemerhatian doktor adalah merbahaya disebabkan risiko teratogenik, iaitu kecacatan bayi.

Kecacatan ini di namakan sebagai Isotretinin Embryopathy.
Selain kecacatan telinga, kecacatan lain yang boleh berlaku adalah;

 Tulang dan struktur wajah
 Sumbing
 Masalah sistem saraf

Foto Kredit: thetimes.co.uk
Fakta Tentang Acnotin

Bahan aktif Acnotin iaitu Isotretinoin dikelaskan sebagai Racun Kumpulan B di bawah Jadual Pertama Akta Racun 1952.
Pembekalan ubat-ubatan mengandungi racun Kumpulan B, Ahli Farmasi berlesen hanya boleh membekalkan ubat-ubat tersebut kepada pesakit melalui preskripsi yang sah yang dikeluarkan oleh pengamal perubatan berdaftar, pengamal pergigian berdaftar atau pegawai veterinar
Isotretinoin mempunyai kesan sampingan TERATOGENIK dan boleh menyebabkan kecacatan kelahiran.
Penjualan Acnotin atau produk-produk yang mengandungi Isotretinoin secara dalam talian adalah dilarang sama sekali dan tidak sah di sisi undang-undang.

50 Laman Web & Media Sosial Yang Menjualnya Telah Dikenakan Tindakan
Kementerian Kesihatan Malaysia (KKM) melalui Bahagian Penguatkuasaan Farmasi (BPF) mengambil maklum tentang penjualan ubat terkawal produk Acnotin yang dijual secara dalam talian sama ada melalui media sosial seperti Facebook atau melalui platform e-dagang seperti yang dilaporkan dalam media massa.
Bermula 2017 hingga November 2018, sebanyak 50 laman sesawang dan media sosial berkaitan penjualan produk Acnotin telah disaring, dipantau dan diambil tindakan di seluruh Malaysia seperti sekatan oleh pihak Suruhanjaya Komunikasi dan Multimedia Malaysia (SKMM), Facebook, Google, pembekal domain dan web hoster.
KKM, turut menjalankan Kempen Kesedaran Waspada Pembelian Ubat secara dalam talian bertujuan untuk memberi pendidikan kepada orang ramai tentang bahayanya pembelian ubat melalui cara tersebut.
Foto Kredit: Public Health Malaysia
Jangan Mudah Terpengaruh, Pengguna Kena Lebih ‘Alert’!
Jadi sebagai pengguna, terutamanya ibu hamil perlulah lebih berhati-hati sebelum menggunakan sebarang produk. Pastikan baca labelnya dan seeloknya elakkan membeli produk secara online.
Sebarang pertanyaan dan aduan tentang produk, rujuk laman web atau talian berikut:

Sistem Pengurusan Aduan Agensi Awam (SisPAA) di http://moh.spab.gov.my
Cawangan Penguatkuasaan Farmasi yang berdekatan ATAU melalui talian 03-78413200
Semak status produk di http://npra.moh.gov.my/ ATAU hubungi Bahagian Regulatori Farmasi Negara di talian 03-78835400.

*Sumber : Public Health Malaysia, Kementerian Kesihatan Malaysia


Bahaya Ubat Tahan Sakit, Doktor Pesan Jangan Ambil Secara Berlebihan!

Pasti ramai dalam kalangan anda jika mengalami masalah sakit gigi, kepala, otot dan lain lain akan makan ubat tahan sakit untuk melegakan kesakitan.
Ubat tahan sakit atau dikenali sebagai analgesik boleh didapati melalui preskripsi atau bukan preskripsi. Jenis-jenis ubat analgesik merangkumi paracetamol (juga dikenali sebagai acetaminophen), non-steroidal anti-inflammatory drugs (NSAIDs) dan opioid.

Baca juga: 8 Jenis Makanan Sesuai Untuk Pesakit Buah Pinggang Amalkan
BAHAYA UBAT TAHAN SAKIT, JANGAN AMBIL SECARA BERLEBIHAN
Walau bagaimanapun, perlu diingatkan bahawa ubat tahan sakit tidak boleh diambil secara berlebihan kerana boleh menyebabkan kesan sampingan seperti kerosakan hati.

Paracetamol boleh diperolehi tanpa preskripsi doktor. Ia digunakan untuk merawat demam and kesakitan ringan hingga sederhana. Ia tidak mempunyai aktiviti anti-radang, dengan itu tidak mempunyai kesan dalam melegakan bengkak sendi, simptom biasa dalam penyakit artritis.
NSAIDs ialah satu kelas ubat yang mempunyai kesan anti-radang dan penurunan suhu badan selain kesan analgesik (melegakan kesakitan). Contoh-contoh ubat NSAIDs adalah Ibuprofen, indomethacin, naproxen, diclofenac, aspirin, ketorolac, mefenamic acid, ketoprofen, meloxicam, celecoxib and etoricoxib.
Opioid adalah satu lagi kelas ubat yang digunakan untuk melegakan kesakitan sederhana hingga teruk. Opiates, seperti heroin, codeine, atau morphine adalah bahan terbitan semulajadi alkaloid ini. Opioid ialah versi sintetik opiate dan mempunyai kesan perubatan yang sama dengan opiate. Contoh-contoh opioid adalah fentanyl, pethidine, dihydrocodeine, oxycodone, methadone, tramadol dan lain-lain.
KESAN SAMPINGAN UBAT ANALGESIK
1. Paracetamol

Pengambilan dos berlebihan boleh menyebabkan kerosakan hati dan buah pinggang yang serius. Dos maksimum untuk orang dewasa adalah 4g dalam 24 jam. Dos maksimum untuk kanak-kanak adalah lebih rendah berbanding orang dewasa. Pengguna dinasihatkan untuk sentiasa membaca label pada produk dan mengikuti arahan yang tertera pada label.
2. NSAIDs

Kejadian serangan asma atau menerukkan lagi keadaan asma akibat pengambilan NSAIDs adalah lebih tinggi dalam golongan pesakit asma berbanding populasi yang tidak mempunyai asma. Oleh itu, pesakit asma perlu berhati-hati ketika mengambil ubat dari kelas NSAIDs.
Elakkan mengambil lebih daripada satu jenis NSAIDs pada masa yang sama kerana ini meningkatkan risiko pendarahan pada saluran gastrousus. Sentiasa mengambil NSAIDs selepas makan untuk mengelakkan risiko yang sama.
3. Opioid

Elakkan memandu dan menggunakan alat atau mesin yang mungkin menyebabkan kecederaan memandangkan ia boleh mengakibatkan mengantuk dan keghairahan.
Elakkan pengambilan serentak dengan minuman beralkohol, antihistamin, atau ubat-ubat lain yang juga boleh menyebabkan kesan mengantuk. Kesemua ubat-ubat ini memperlahankan pernafasan dan pengambilan serentak boleh membawa maut.
Sebarang sejarah penyalahgunaan dadah perlu dimaklumkan kepada ahli profesional kesihatan anda sebelum memulakan pengambilan ubat ini.

Pengguna dinasihatkan agar mengikut arahan doktor dan elakkan daripada menghancurkan tablet sustain-released kerana ia boleh menyebabkan pengambilan dos berlebihan.
Pastikan anda rujuk ahli profesional kesihatan jika terdapat sebarang keraguan berkenaan ubat tahan sakit.
Sumber: Myhealth


Siap Ada Tutorial Bunuh Diri, Mak Ayah Kena Pantau Kartun Kegemaran Anak Suka Tonton Di Youtube

Memberi tontonan kartun kepada anak-anak merupakan perkara normal yang akan dilakukan oleh ibu bapa. Pastinya dengan memberikan tontonan sebegini, memudahkan lagi ibu bapa untuk menyelesaikan segala kerja kerana anak-anak akan lebih fokus kepada kartun tersebut.
Peppa Pig merupakan salah satu rancangan kartun yang menjadi kegilaan kanak-kanak bukan sahaja di Malaysia malah di luar negara seperti Britain dan Amerika Syarikat. Namun, sejak kebelakangan ini ibu bapa di sana sudah mula mendapati bahawa kandungan rancangan animasi ini mempunyai unsur-unsur yang tidak menyenangkan untuk tontonan anak-anak.

TOLONG KAWAL TONTONAN ANAK-ANAK!

Mempunyai akses tanpa had dalam media sosial seperti laman Youtube dalam kalangan anak-anak perlu dipantau oleh ibu bapa. Ibu ini juga berkongsikan beberapa rancangan kanak-kanak di Youtube yang langsung tidak disekat oleh pihak mereka dan akan memberi impak negatif kenapa anak-anak.

Bukan sahaja karakter Peppa Pig, malah karakter animasi kegemaran anak-anak seperti Frozen, Spiderman dan Mickey Mouse juga dijadikan ‘penarik’ untuk anak-anak menonton. Apa yang merisaukan adalah kandungan rancangan lebih tertumpu kepada isu pembunuhan dan kekerasan kepada tubuh sendiri!

Begitu juga dengan kisah yang dikongsikan di dalam Educate Inspire Change, dimana ibu ini berkongsikan bahawa perilaku anak-anaknya semakin berubah selepas terlampau banyak menonton Peppa Pig di laman Youtube. Situasi tersebut boleh dilihat apabila anaknya lebih suka menghentak kaki dan suka membuli.

TUTORIAL BUNUH DIRI PUN ADA?

Dr. Free Hess yang merupakan seorang Paedritician dan ibu di Amerika Syarikat memberi pendedahan kepada orang ramai tentang salah satu kandungan di laman Youtube yang sangat merbahaya kepada anak-anak. Dr. Hess memberitahu CNN bahawa kandungan yang mengandungi ‘tutorial bunuh diri’ tersebut dijumpai sekitar bulan July tahun lepas. Memang merisaukan apabila terdapat seorang lelaki di dalam video tersebut yang menerangkan tentang cara-cara untuk memotong nadi di lengan secara terperinci. Pastinya, anak-anak kecil adalah golongan yang paling mudah untuk terpengaruh!
Mendapat pelbagai kecaman dari orang ramai, pihak Youtube turut memberitahu CNN bahawa mereka sedang mempertingkatkan sistem kawalan untuk Youtube Kids dimana akan lebih selamat untuk memilih kandungan rancangan untuk tontonan anak-anak.

Macam mana nak report?
1) Klik butang seperti (“…”) di bawah video yang ditonton.
2) Cari pilihan “Report”, dimana ada lambang bendera.
3) Pilih jenis kesalahan (violation) video.
*Hati-hati ya mak ayah pilih video untuk anak-anak tengok tu.
Sumber : Linda Nguyen, CNN


Jangan Ambil Mudah Kalau Bayi Jatuh Katil, Ini 7 Perkara Perlu Pantau

“Tengok tidur nyenyak je, tapi sekejap ditinggal tiba-tiba tak perasan bayi jatuh katil! Aduhai, rasa bersalah tak sudah…. Apa nak buat ni? Patut ke klinik ke?”
Risaunya! Kita memang tidak boleh menyalahkan sesiapa apabila berlakunya kejadian sebegini. Hanya ibu-ibu atau penjaga saja yang faham betapa ianya bukanlah sesuatu yang dijangkakan.

Malah, kita mungkin tidak menyangka bahawa bayi kita sudah boleh menggolekkan badan, mengengsot, atau meniarap semasa kejadian tersebut terjadi.
Maka, sebagai ibu bapa kita perlu mengetahui bagaimana untuk berdepan dengan keadaan ini.

Foto Kredit: babypictureideas.com

Risiko Bayi Jatuh Katil: Apa Yang Perlu Diperhatikan?
1. Ketahui Tanda-tanda Bahaya
Pertamanya, tentulah kita perlu memeriksa sama ada terdapatnya tanda-tanda luaran yang boleh dikategorikan sebagai bahaya.
Walaupun bayi anda tidak pengsan atau mengalami mengalami luka yang teruk, ini adalah tanda yang merisaukan dan memerlukan anda untuk membawanya berjumpa doktor secepat mungkin.

Tanda-tanda ini termasuklah:

Bayi menangis tidak berhenti-henti
Bengkak pada bahagian lembut dahi (ubun-ubun)
Terganggu dan asyik meraba-raba bahagian kepala
Rasa mengantuk dan asyik tertidur
Terdapat darah atau cecair kuning keluar daripada hidung mahupun telinga
Suara tangisan yang nyaring
Kurang imbangan badan
Terjejasnya penglihatan
Anak mata tidak mempunyai saiz yang sama
Menjadi sensitif terhadap cahaya dan bunyi bising
Muntah-muntah

Selain daripada tanda-tanda ini, perhatikan juga simptom lain yang luarbiasa.
2. Pantau Dalam Masa Terdekat

Pendarahan dalaman atau kecederaan otak adalah salah satu risiko yang amat merbahaya.
Kecederaan otak atau ‘concussion’ ini biasanya tidak akan menampakkan sebarang tanda sebaik sahaja bayi jatuh katil. Sebab itulah bayi perlu dipantau walaupun mereka masih tampak aktif selepas jatuh dari katil.

Maka, tanda yang boleh dipantau dalam masa beberapa hari atau minggu selepas bayi jatuh katil ialah:

Tidak berselera atau tidak mahu makan
Pola tidur berubah
Menangis dalam posisi tertentu
Menangis lebih banyak berbanding biasa
Tampak tidak selesa

Bayi jatuh katil yang kesakitan mungkin menunjukkan tanda kurang aktif, gelisah, dan mengantuk. / Foto Kredit: s3.amazonaws.com
3. Elak Aktiviti Lasak Buat Seketika
Selepas bayi jatuh katil,  seseorang bayi mungkin akan kelihatan mengantuk, gelisah, kurang daya tumpuan, atau mengalami muntah. Kesakitan pada bahagian kepala atau leher juga mungkin akan berterusan buat beberapa hari.

Walaubagaimanapun, sekiranya bayi anda masih aktif dan melakukan aktiviti normal, biarkan dia mendapat rehat secukupnya. Anda perlu mendapatkan pandangan doktor sekiranya mereka tidah mahu dibangunkan pada waktu biasa hingga pola tidur mereka berubah.
Dalam masa 2 hingga 4 jam juga, biasanya doktor akan menasihati agar anak anda tidak dibiarkan membuat aktiviti lasak seperti memanjat atau menunggang mainan.
4. Rekod Maklumat Penting
Pastikan anda mempunyai maklumat yang tepat apabila anda merujuk doktor seperti tarikh bayi jatuh katil, waktu (pagi, petang, atau malam), permukaan tempat bayi jatuh (lantai permaidani, tilam, jubin), ketinggian katil, dan simptom awal.
Sesetengah ibu bapa hanya akan membawa anak berjumpa doktor pada hari berikutnya kerana mungkin tiba-tiba bayi menunjukkan tanda yang merisaukan.
Jadi, maklumat ini amat diperlukan supaya doktor dapat menganalisa kejadian dengan lebih tepat. Jangan sesekali anda rahsiakan sebarang maklumat daripada doktor kerana ia hanya akan menyukarkan rawatan.
Foto Kredit: zanjbil.com
5. Jangan Lupa Maklumkan Kepada Pengasuh
Jika anak anda dihantar untuk dijaga oleh pengasuh atau taska, pastikan mereka diberitahu supaya mereka diberi perhatian sewajarnya.
Ini amat penting supaya tanda-tanda awal dapat dikesan sekiranya berlaku gejala lanjutan yang belum dapat dilihat secara fizikal pada hari sebelumnya seperti lebam.
 6. Perhatikan Perkembangan Fizikal Seterusnya
Perkara penting yang turut perlu kita perhatikan ialah keterlewatan perkembangan fizikal selepas tempoh bayi jatuh katil.
Contohnya, bayi berusia 6 bulan didapati masih belum boleh bersuara atau kurang memberi respon apabila diagah.
7. Sentiasalah Merujuk Doktor Untuk Kepastian

Perlu diingat, bahawa setiap situasi itu berbeza dan tentulah sukar bagi seseorang untuk memberi pandangan peribadi kecuali apabila bayi tersebut berada di hadapan mereka untuk diperiksa dengan teliti.
Maka, rujuklah doktor walaupun terdapat secalit rasa risau atau ragu-ragu terhadap kesihatan bayi anda.
Foto Kredit: crosswalk.com
Ambil Langkah Awal
Kita harus peka terhadap tanda-tanda yang ditunjukkan oleh bayi dan mengambil tindakan awal dapat supaya dapat mengawal kecederaan. Percayakan naluri anda.
Semoga kita semua dijauhkan daripada sebarang kemalangan yang tidak diingini.


Bayi Berpeluh Banyak Ketika Menyusu Mungkin Petanda Penyakit

“Aduhai, banyaknya peluh si kecil ni sampai lencun baju. Setiap kali menyusu badan mesti macam ni. Padahal dalam bilik tidur dah buka ‘air-cond’, takkan masih panas lagi”
Bayi berpeluh dengan banyak setiap kali waktu menyusu?

Foto Kredit: babymed.com
Adakah ia perkara normal?
Perlu atau tidak merujuk pada doktor?

Bayi berpeluh sewaktu menyusu badan adalah perkara normal kerana berlakunya body contact antara anak dan ibu. Sentuhan kulit boleh meningkatkan suhu bayi menyebabkan badan terasa panas. Untuk menstabilkan suhu, badan bayi akan mengeluarkan peluh sekali gus menyejukkan badannya.

Foto Kredit: kideat.ru
Namun jika bayi berpeluh dengan banyak setiap kali menyusu, ia boleh menjadi tanda adanya masalah kesihatan seperti dua jenis penyakit berikut:
Pulmonary atresia
Salah satu penyakit berkaitan dengan jantung. Injap pulmonari tidak terbentuk dengan baik dan darah tidak dapat mengalir ke paru-paru menyebabkan kurangnya oksigen dalam badan.
Penyakit ini masih bleh diubati walaupun ia boleh bertukar kronik dan serius. Selalunya ia terjadi sejak lahir lagi akibat masalah dalam kandungan. Oleh itu, cepatlah dapatkan penjelasan dari klinik sekiranya bayi berpeluh secara luarbiasa.
Hyperthyroidism
Salah satu jenis penyakit tiroid di mana kelenjar tiroid yang terletak di bahagian leher bayi menghasilkan hormon tiroid berlebihan menyebabkan berpeluh dengan banyak.
Penyakit ini boleh dikesan sejak dalam kandungan lagi. Selain berpeluh, bayi juga akan merasa penat, sukar tidur, kekerapan membuang air besar, sentiasa rasa gelisah dan tidak selesa.
Bagi bayi yang lebih besar, ia boleh menjejaskan perkembangan mereka dan mengganggu prestasi di sekolah bagi kanak-kanak yang meningkat dewasa.
Foto Kredit: dogalanneler.com
Simptom bayi berpeluh yang perlu diperhatikan
Selain daripada dua penyakit yang dinyatakan di atas, perpeluhan bayi semasa menyusu badan juga dianggap bahaya, sekiranya turut disertai dengan tanda-tanda lain.
Selain berpeluh dengan banyak, perhatikan juga jika bayi menunjukkan simptom-simptom di bawah:
1. Sukar bernafas
Sama ada bernafas dengan cepat, terlalu perlahan atau nafas tersekat-sekat. Ini adalah tanda yang paling bahaya. Pastikan anda mendapat rawatan secepatnya.
2. Cepat penat
Bayi mudah penat dan sering tertidur sebelum menamatkan sesi penyusuan. Ada bayi yang selalu tidur dan kurang berjaga sepanjang penyusuan.
3. Tidak mahu menyusu
Meskipun sudah masuk waktu menyusu, bayi anda menolak untuk menyusu. Lebih buruk lagi jika ia menyebabkan pengurangan berat badan dari semasa ke semasa.
4. Kulit kebiruan
Salah satu tanda yang serius adalah apabila kulit bayi turut bertukar menjadi kebiru-biruan apabila menyusu.
Foto Kredit: zanjbil.com
Jika ada simptom-simptom di atas,
Segera berjumpa dengan doktor untuk pemeriksaan kerana bayi anda mungkin menghadapi masalah kesihatan.


Baiknya Si Isteri, Sanggup Kahwinkan Suami Dengan Bekas Kekasih Demi Bahagia

Lumrah seorang wanita pasti tidak akan menyukai bekas kekasih suaminya tetapi lain pula yang berlaku di India apabila seorang isteri mempersetujui perkahwinan suaminya dengan bekas teman wanita lelaki berkenaan.
Si isteri bertindak sedemikian apabila mengetahui perkara sebenar iaitu mereka masih mempunyai perasaan cinta antara satu sama lain.

Baca juga: Lelaki Terpaksa Tunggu Atas Pokok Hampir 2 Jam, Gajah Tak Nak ‘Masuk’ Hutan
BAIKNYA SI ISTERI, SANGGUP KAHWINKAN SUAMI DENGAN BEKAS KEKASIH

Menerui portal Oddity Central, rumahtangga mereka pada mulanya bahagia sahaja tetapi lain pula jadi apabila mendapat tahu si suami mencintai seorang lagi pencipta kandungan yang baru pindah di kawasan tersebut.

Nitya Sree yang merupakan bekas teman wanita lelaki berkenaan tidak mahu memutuskan hubungan suami isteri yang terjalin antara Vimala dan Kalyan jadi dia memilih untuk ‘masuk’ ke dalam keluarga tersebut.

Apabila Nitya berpindah ke Tirupati, dia mendapati bahawa mereka masih mempunyai perasaan antara satu sama lain dan merayu kepada Vimala untuk berkahwin.
Vimala akhirnya membenarkan perkahwinan itu dan dia turut serta bergambar bersama mereka ketika pengantin baharu itu melangsungkan perkahwinan.
Lebih mengejutkan, Vimala bersetuju pasangan pengantin baharu itu tinggal serumah dan menjadi keluarga bahagia. Wow!
Sumber: Oddity Central


Sembur Racun Air Tembakau Pada Putik Bunga Tanaman, Serangga Terus Ghaib. Terbaik!

Terdapat pelbagai kaedah membaja dan meracun yang digunakan oleh para pekebun untuk memastikan tanaman mereka ‘lahir’ dengan lebat, berbuah dan cantik. Ini termasuklah baja yakult dan racun air tembakau yang dikongsikan oleh Puan Sasya Arisya.
Menurutnya, hasil gandingan baja yakult dan racun yang bercampurkan air tembakau, pencuci pinggan dan cuka kayu telah memberikan kesan yang baik pada tanaman pokok jambunya. Wah! Kalau begitu anda yang lain pun harus mencubanya.

Baca juga: Hanya Guna Tong Boleh Tanam Pokok Sayur Menjalar, Sesuai Kawasan Rumah Terhad!
POKOK JAMBU BERBUAH LEBAT GUNA BAJA & RACUN INI!

Baja yakult dan racun (air tembakau + pencuci pinggan + cuka kayu).

Berbuah lebat sangat kali ini. Sebelum ini, berbuah tapi tak selebat ini. Dan sebelum ini buah pernah jadi busuk berulat tak boleh makan langsung.
Dapat tips dari kawan-kawan group berkebun ini juga, katanya rajin-rajin sembur air tembakau dekat bunga yang nak berputik sebab serangga malam suka ke bunga. Alhamdulillah, rezeki kali ini lebih. Buah manis!
BAJA YAKULT DAN RACUN TEMBAKAU
Saya kongsikan sekali tips dan cara bancuhan baja dan racun yang saya katakan itu. Jika nak kongsi dipersilakan. Semoga lebih bermanfaat untuk semua yang lain. Insha Allah.
RACUN AIR TEMBAKAU

100ml air tembakau.
3ml cuka kayu.
5ml sabun pencuci pinggan (tak kisah jenama apa pun).
Botol spray (dekat ECO RM2.10 ada banyak).
Penyukat (saya guna penutup ubat yang tidak digunakan lagi).

CARA BANCUHAN:
1. Campur semua bahan dan boleh terus digunakan.
2. Sembur ke pokok, daun atau serangga.
3. Lebih disarankan sembur waktu petang selapas jam 6 petang atau malam sebab serangga aktif waktu malam.

BAJA YAKULT
Hormon untuk pokok berbuah lebat, sesuai untuk semua jenis tanaman.

2 biji telur.
1 botol yakult.
1 botol mineral (tanpa air, botol sahaja).

CARA BANCUHAN:
1. Pecahkan telur, masukkan dalam botol mineral guna corong. Masukkan sebotol yakult. Tutup botol dan goncang hingga sebati.
2. Sebelum perap, kempiskan botol baru tutup penutup botol.
3. Perap selama seminggu.
4. Simpan ditempat suhu bilik, elakkan terkena cahaya matahari.
CARA GUNA:

1. SEMBURAN KE POKOK

2-3 sudu besar campur 20 liter air.

2. SIRAMAN KE TANAH

5 sudu besar campur 20liter air.
Siram pagi dan petang. Seminggu sekali pun cukup.

Selamat mencuba!
Sumber: Facebook Sasya Arisya via Berkebun D Rumah


#Bajet 2022: Bantuan BKM RM2000 Buat Isi Rumah Pendapatan RM2,500 Ke Bawah

Baru sahaja tadi berlangsung pembentangan Bajet 2022 oleh YB Senator Tengku Datuk Seri Utama Zafrul, Menteri Kewangan bertemakan Keluarga Malaysia, Makmur Sejahtera. Pembentangan bajet kali ini dinanti ramai kerana ingin tahu apakah corak kewangan yang akan membantu rakyat menjelang endemik Covid-19 ini.
Baca juga: Tebus Emas Anak Di Pajak Gadai, Bila Pakai Tiba-Tiba Jadi Pendek..

BANTUAN KELUARGA MALAYSIA RM 2000!
Berita baik buat rakyat yang memerlukan bantuan adalah pengumuman Bantuan Keluarga Malaysia (BKM) sebanyak RM2000 untuk anda yang mempunyai pendapatan isi rumah kurang dari RM2,500 sebulan dan mempnyai lebih dari 3 orang anak.

Bukan itu sahaja, bantuan untuk ibu atau bapa tunggal juga iaitu sebanyak RM 1,500 buat anda yang mempunyai dua orang anak dan RM1000 buat anda yang tidak mempunyai anak.

Tidak dilupakan juga adalah bantuan untuk warga emas iaitu sebanyak RM300 sebulan bagi menampung pembiayaan perubatan.

Sumber: Buletin TV3


#Bajet 2023: Bantuan BKM RM2,500 Untuk Isi Rumah Lebih Lima Orang Anak

Baru sahaja tadi berlangsung pembentangan Bajet 2022 oleh YB Senator Tengku Datuk Seri Utama Zafzul, Menteri Kewangan memberi fokus kepada 3R iaitu responsif, responsible, reformist. Pembentangan bajet kali ini dinanti ramai kerana ingin tahu apakah corak kewangan yang akan membantu rakyat menjelang pendemik Covid-19 ini.
Baca juga: #Bajet 2022: Bantuan BKM RM2000 Buat Isi Rumah Pendapatan RM2,500 Ke Bawah

BANTUAN KELUARGA MALAYSIA RM2500

Berita baik buat rakyat yang memerlukan bantuan adalah pengumuman Bantuan Keluarga Malaysia (BKM) itu akan diberikan kepada isi rumah yang mempunyai pendapatan sebanyak RM2500 ke bawah dan mempunyai lima orang anak atau lebih.

Sementara itu, sebanyak RM1000 hingga RM2000 bantuan diberikan kepada isi rumah yang mempunyai satu hingga empat orang anak.

Bukan itu sahaja, bantuan untuk ibu atau bapa tunggal juga iaitu sebanyak RM500 juga turut diberikan.

Tidak dilupakan juga adalah bantuan untuk warga emas yang tidak mempunyai pasangan akan menerima bantuan sebanyak RM600 sebulan bergantung kepada had pendapatan tertentu. Namun begitu, warga emas yang mempunyai pasangan akan menerima RM350.


Intipati Bajet 2015 Untuk Golongan Pertengahan (Middle Class). BRIM? PRIMA? GST?

A) Bajet 2015 Golongan Pertengahan atau ‘Middle Class’
Kebiasaannya, golongan pertengahan atau ‘middle class’ yang tertunggu-tunggu laporan bajet setiap tahun. Ini kerana golongan pertengahan sentiasa terhimpit dengan kenaikan harga barang. Mereka bukan terlalu miskin, sehingga dapat bantuan setiap kali bajet dibentangkan. Dan mereka pula bukan golongan kaya yang tidak hirau tentang apa sekalipun bajet yang dibentangkan oleh kerajaan.
Mari kita lihat bagaimana Bajet 2015 memberi impak dan kesan pada ‘middle class’.

Barangan tidak dikenakan cukai GST
Barangan berikut adalah tambahan dari Bajet 2014

Semua jenis buah-buahan tempatan dan diimport
Roti putih dan roti wholemeal
Serbuk kopi, serbuk teh dan serbuk koko
Mi kuning, kue tiau, laksa dan bihun
Ubat-ubatan Penting Nasional yang meliputi hampir 2,900 jenama ubat. Ubat-ubatan ini adalah bagi kegunaan rawatan untuk 30 jenis penyakit termasuk sakit jantung, kencing manis, darah tinggi, kanser dan rawatan kesuburan
Bahan bacaan seperti buku mewarna kanak-kanak, buku latihan dan rujukan, buku teks, kamus dan kitab agama
Surat khabar

GST akan berkuatkuasa mulai 1 April 2015. Kadar GST yang ditetapkan adalah hanya sebanyak 6% berbanding dengan kadar cukaijualan iaitu lima dan 10 peratus dan cukai perkhidmatan pada kadar 6 peratus.

Berikut ialah senarai barang yang tidak dikenakan GST yang dibentangkan dalam Bajet 2014

GST tidak akan dikenakan kepada barangan makanan asas antaranya beras, gula, garam, tepung, minyak masak, kacang dhal, rempah ratus, ikan masin, cencalok, budu sekali pun belacan
Bekalan air paip dan 200 unit pertama elektrik sebulan bagi pengguna domestik tidak dikenakan GST
Perkhidmatan yang disediakan oleh Kerajaan seperti pengeluaran pasport, lesen, perkhidmatan kesihatan, pembelajaran di sekolah, tidak dikenakan GST
Perkhidmatan pengangkutan seperti perkhidmatan bas, keretapi, LRT, teksi, feri, bot, tol lebuhraya serta perkhidmatan pendidikan dan kesihatan dikecualikan dari GST
Jual beli dan sewaan rumah kediaman sertap erkhidmatan kewangan yang terpilih juga dikecualikan dari GST

Ulasan: Memang patut barangan di atas tidak dikenakan GST. Memang zalim kalau kena GST sebab ia memang makanan harian. Daripada miskin sampai kaya, semua guna dan pakai barang yang sama.

Cukai LHDN
Kerajaan mengurangkan beban cukai kepada rakyat dan individu seperti berikut:
Kadar cukai pendapatan individu akan dikurangkan satu hingga 3%. Melalui langkah ini, seramai 300 ribu orang yang kini membayar cukai pendapatan tidak lagi perlu membayar cukai.
Manakala, golongan berkeluarga yang berpendapatan RM4,000 sebulan tidak lagi mempunyai tanggungan cukai.
Cukai pendapatan individu juga akan distruktur semula di mana pendapatan bercukai pada kadar maksimum dinaikkan daripada melebihi RM100,000 kepada melebihi RM400,000.
Kadar cukai maksimum yang kini 26% pula, dikurangkan kepada 24%, 24.5% dan 25%. Oleh itu, pembayar cukai akan menikmati penjimatan bayaran cukai sekurang- kurangnya sebanyak 5.3%.
Ulasan: Golongan pertengahan, gajinya bukan banyak mana. Apa kata kalau kerajaan mansuhkan terus cukai untuk orang biasa-biasa. Rasa macam menindas. Apa kata kenakan cukai pada orang kaya sahaja? Atau syarikat-syarikat besar sahaja?

Minyak RON95, Diesel dan LPG
Rentetan dari harga minyak naik pada 1 Oktober yang lalu, RON95 tidak akan dikenakan GST. Untuk mempastikan yang pelaksanaan GST tidak membebankan rakyat, penjualan runcit minyak petrol RON95, diesel dan LPG diberikan pelepasan GST. Melalui langkah ini, pengguna dan kumpulan sasaran yang berkenaan tidak perlu membayar GST bagi pembelian petrol RON95, diesel dan LPG.
Ulasan: Kalau RON95 kena GST, rakyat pasti akan mengamuk!

Bil Elektrik dari Tenaga Nasional (TNB)
Menaikkan kadar penggunaan elektrik yang tidak dikenakan GST daripada 200 unit kepada 300 unit pertama. Bukan harga naik, tetapi kadar penggunaan. Boleh lihat bil terkini untuk lihat bagaiman setiap blok unit elektrik dikenakan caj yang berlainan.
Ini bermakna, sebanyak 70 peratus isi rumah akan mendapat manfaat langsung.
Pemilikan Rumah
Untuk menangani isu pemilikan rumah dengan harga yang berpatutan, pelbagai projek dan program akan terus dilaksanakan, antaranya:

Membina 80 ribu unit rumah PR1MA dengan peruntukan sebanyak 1.3 bilion ringgit. Had kelayakan pendapatan isi rumah juga dinaikkan daripada 8 ribu ringgit kepada 10 ribu ringgit. Selain itu, Skim Pembiayaan Sewa-beli atau rent-to-own akan diperkenalkan kepada individu yang tidak berupaya mendapat pembiayaan daripada bank;
Membina 26 ribu unit rumah Program Perumahan Rakyat oleh Jabatan Perumahan Negara dengan peruntukan sebanyak 644 juta ringgit; dan
Membina 12 ribu unit Rumah Mesra Rakyat dan 5 ribu unit Rumah Idaman Rakyat oleh Syarikat Perumahan Negara Berhad. Di samping itu, SPNB juga akan membina 20 ribu unit Rumah Aspirasi Rakyat di atas tanah persendirian.

Bantuan Rakyat 1 Malaysia (BR1M)
Untuk BRIM 2015 dalam Bajet 2015 kali ini:
Gaji RM3,000 ke bawah
Untuk isi rumah berpendapatan bulanan RM3,000 ke bawah, pemberian akan ditingkatkan dari RM650 kepada RM950. Bantuan ini akan dibayar sebanyak tiga kali setahun, iaitu 300 ringgit akan dibayar pada Januari dan Mei, manakala bakinya sebanyak 350 ringgit akan dibayar mulai September 2015.
Gaji RM3,000 – RM4,000
Bagi isi rumah berpendapatan bulanan antara RM3,000 hingga RM4,000, Kerajaan akan meningkatkan nilai BR1M daripada RM450 kepada RM750. Bantuan ini akan dibayar sebanyak tiga kali setahun juga, iaitu RM200 akan dibayar pada Januari dan Mei, manakala bakinya sebanyak RM350 akan dibayar mulai September 2015.
Orang Bujang
Bagi kategori individu bujang berumur 21 tahun ke atas dan berpendapatan tidak melebihi RM2,000 sebulan, Kerajaan akan meningkatkan nilai BR1M daripada RM300 kepada RM350. Bayaran bantuan ini akan dibuat sekaligus mulai awal tahun 2015.
Sila lawati entri kami tentang BRIM 2015 yang mengandungi cara permohonan, borang online, semakan keputusan dan rayuan.
B) Bajet 2015 Untuk Penjawat Awam
Kenaikan Gaji
Semakan kenaikan gaji bagi anggota pentadbiran dikaji serta ditangguhkan keputusannya sehingga satu masa yang bersesuaian.
Bonus Penjawat Awam
Pemberian bonus sebanyak setengah bulan gaji kepada penjawat awam dengan bayaran minimum RM500. Pemberian bonus ini akan dibayar pada bulan Januari 2015. Kepada pesara Kerajaan pula, bayaran bantuan khas diberi sebanyak RM250.
C) Info Tambahan
Pusat Percetakan Al-Quran di Putrajaya
Kerajaan akan embina Pusat Percetakan Al- Quran di Putrajaya, yakni kedua terbesar di dunia selepas Arab Saudi. Pusat ini atas inisiatif Kerajaan, bersama Yayasan Restu, dijangka dapat mencetak sehingga sejuta naskhah Al-Quran setahun untuk diedarkan ke seluruh dunia.
Selain itu, Pusat ini juga akan menjadi tempat tumpuan penggiat dan penggemar seni khat. Untuk itu, Kerajaan akan memperuntukkan 30 juta ringgit bagi tempoh tiga tahun.
Skim Khairat Kematian
Kerajaan akan menggantikan insurans takaful berkelompok atau i-BR1M yang telah diperkenalkan sebelum ini dengan Skim Khairat Kematian. Skim ini akan memberi manfaat kepada waris penerima BR1M dengan bantuan 1,000 ringgit yang akan berkuat kuasa selama setahun.
Elaun Ahli Dewan Rakyat & Ahli Dewan Negara

Ahli Dewan Rakyat elaunnya dinaikkan daripada bersamaan Gred 54 kepada bersamaan gred Jusa C bersesuaian dengan peranan kepimpinan mereka
Ahli Dewan Negara elaunnya dinaikkan daripada bersamaan Gred 48 kepada bersamaan antara Gred 54 dan Jusa C.

Dapatkan intipati penuh dari Berita Harian di sini. Untuk teks ucapan Bajet 2015, dapatkan dari Treasury di sini.
Semoga bermanfaat!


Bajet Hanya RM 30, Anda Boleh DIY ‘Safety Gate’ Untuk Keselamatan Anak Di Rumah!

Baby Safety Gate adalah benda yang paling penting untuk ada di setiap rumah jika anda mempunyai anak-anak kecil. Tambah pula kalau rumah yang dua tingkat, lagilah kena ada safety gate ini kalau tak, agak merbahaya nanti anak asyik bermain di kawasan tangga. Berdasarkan panduan ini, anda boleh DIY security gate di rumah dan hanya menggunakan bajet serendeah RM 30 sahaja!
BAHAN YANG DIGUNAKAN
BAHAN 1 : Pelaras Kaki Meja terpakai (sebagai security locked).

BAHAN 2: Kayu Pallet

BAHAN 3 : Vidga IKEA (Curtain Hook) dapat sekali getah tu

BAHAN 4: Besi L Shape (MR.DIY jual harga RM1.80)

BAHAN 5 : Skru terpilih & Driller

BAHAN 6 : Roda Kecil (Kedai RM2.00)

Curtain hook (IKEA) tebuk dinding satu lubang dan pelekat double side roda (kedai RM2

Roda di bawah dan tepi dinding

Kunci yang boleh dilaraskan. Tebuk lubang sendiri.

SIAP!

www.facebook.com/shuhaimizulkefli
www.facebook.com/shuhaimizulkefli
*Selamat mencuba!
Sumber: Shuhaimi Zulkefli


Kami Bercuti Ke Perth 5H 4M Dengan Bajet RM845, Bawa Bayi Sekali!

Sejak Airasia menawarkan penerbangan ke Australia, ramai yang mula sambar tket ke Perth kerana ia lebih murah berbanding bandar besar seperti Melbourne dan Sydney. Tapi, destinasi ini tidak kurang hebatnya. Berikut adalah perkongsian daripada Puan Huda Hamid yang sudi berkongsi pengalaman dan tips untuk ke Perth. Siap bawa bayi lagi!
Hai semua. Ramai yang bertanya tentang itinerari bercuti ke Perth, Australia dengan tidak menyewa kereta untuk percutian 5 hari dan 4 malam.
Biasanya orang pergi Perth akan sewa kereta. Tapi kami lagi suka pilih ‘public transport’. (Nak ‘save’ bajet punya pasal)

Disebabkan perancangan ‘last minute’ iaitu seminggu dari tarikh pergi, jadi kami redah saja.

Itinerari Lengkap Bercuti Ke Perth, Australia 5H 4M Dengan Bajet RM845 Seorang
Berikut adalah itinerari lengkap kami bercuti ke Perth beserta dengan kos (tidak termasuk tiket penerbangan).

Kami pergi Perth dari 21/8/16 – 25/8/16
(2 Dewasa & 1 Bayi)

Menginap di City Water Lodge (Apartment)

Bajet/Kos
1. VISA : RM20 seorang
*VISA boleh buat dekat KLIA, Balai Perlepasan (Departure Hall) KAUNTER D – bagi yang pergi dengan Malaysia Airlines (MAS) sahaja. Airlines lain kena buat melalui travel agent/secara online.
2. Penginapan di City Water Lodge : RM 940 – jadi seorang dalam RM470. Bilik kami ade satu single bed dan satu queen bed.
3. Simcard Optus : AUD 10 = rm31 (5hari) Lepas je dari pemeriksaan kastam dekat Perth Airport, boleh terus beli dekat luar.
4. Bus / Train : AUD 28 = RM87 seorang
5. Caversham : AUD 27 = RM84 seorang
6. Kailis Fish & Chip : AUD 16.90 = rm53
7. Barangan dapur / groceries : RM100 – Masak sendiri. Sebab dekat Apartment boleh masak.
Jumlah:- RM 845
Hari Pertama
⁃ Hello Perth! Perjalanan 5 jam lebih. Suhu sekitar 17’Celcius. (Kami pergi semasa musim sejuk – Ogos)
⁃ Dari Perth Terminal 1 nak ke Apartment (dekat Perth City/CBD) boleh naik bus nombor 380. Masa naik tu boleh cakap dekat pemandu bas nak turun dekat Novotel Hotel (landmark) sebab City Water Apartment terletak belakang Hotel Novotel. Tiket bus AUD 4.60 (seorang).
⁃ Sampai apartment & check in, rehat kejap kemudian pergi jalan-jalan sekitar kawasan Bell Tower. Dalam masa 12 minit jalan kaki.
Dari kiri: View Hotel Novotel dari apartment kami, gambar anak di hadapan apartment, dapur, bilik tidur, dan bilik air.
Hari Kedua (Fremantle)
⁃ Dari Apartment, kami jalan kaki ke bus stop hanya 5 minit (bus stop terletak di depan Hotel Novotel)
⁃ Naik bas no 111 / 103 / 158 terus ke Fremantle (bas sampai setiap 5 minit). Perjalanan lebih kurang dalam sejam. Tiket bas AUD 4.60 (seorang) sebab Fremantle terletak luar dari bandar (Zone 2).
⁃ Lunch dekat Kailis Fish & Chips (HALAL). Kalau sampai kat Fremantle, memang tak sah kalau tak rasa Fish & Chips! Memang rasa segar, sebab kawasan Fremantle terletak di tepi laut. Harga Fish & Chips AUD16.90.
⁃ Di Fremantle ada pasar setiap hari Jumaat, Sabtu & Ahad. Salah satu pasar yang paling murah dan meriah untuk beli souvenir adalah di ‘E Shed’ dekat dengan Train Station Fremantle.
⁃ Alang-alang train station dah dekat (jalan kaki sekitar 9 minit), kami balik naik train & berhenti di Perth Station. Tiket AUD 4.60 (seorang) (Zone 2).
⁃ Dari Perth Station, dekat Jamie Oliver Restaurant, kami singgah bergambar di depan restoran. Kemudian, kami singgah Coles Supermarket beli barang dapur untuk masak makan malam (nasib baik bawa Mr Chef).
⁃ Masa nak balik, kami berjalan kaki sampai ke jalan St George Terrace dan naik bas. Bas ini akan berhenti depan Hotel Novotel.
Pemandangan di Kailis Fish & Chips dan sekitar bandar Fremantle yang terletak di tepi laut. Sempat juga bergambar di depan restoran Jamie Oliver.
Hari Ketiga (Caversham Wildlife Park)
⁃ Kalau pergi Australia, mesti nak tengok kangaroo. Jadi, sebelum ke Perth kami dah survey tempat Wildlife Park, Caversham. Dekat sini bolehlah nak bergambar dengan haiwan, bagi kangaroo makan, dan sebagainya. Ada jadual masa yang Wildlife Park sediakan.
⁃ Dari Perth Station, beli tiket (Zone 2) AUD 4.60 dan pergi ke Midland Line. Berhenti dekat Bassendean Station (perjalanan mengambil masa lebih kurang 30 minit).
⁃ Bila turun dari train, boleh naik bas no 955 @ 956. Cakap dekat pemandu bas, nak pergi ke Whiteman Park. Tiket boleh pakai tiket train tadi (sebab satu tiket boleh pakai dalam masa 2 jam dari tarikh beli). Jimat kan?
⁃ Sampai Whiteman Park, dekat pintu masuk ada satu pondok untuk ‘call’ shuttle bus ke Caversham Wildlife Park (percuma). Nak jalan pon boleh tapi jalan around 2km. Last shuttle bus 4pm.
⁃ Harga tiket masuk ialah AUD 27 untuk dewasa. Buka setiap hari (kecuali krismas) dari 9 pagi – 5.30 petang.
⁃ Macam-macam aktiviti dan show ada. Antaranya:
i. Tangkap gambar dengan Koala
Masa :9pg – 9.30pg / 11.30pg-12tghari / 2.30ptg-3ptg / 4ptg-4.30ptg
ii. Farm Show tengok sheep shearing
Aktiviti cukur bulu kambing. Boleh susukan lembu dan kambing juga.
Masa :10pg / 1ptg / 3ptg
iii. Meet the Wombat & Friends
Masa : 11pg /2ptg / 3.45ptg
iv. Penguin Feeding
Masa : 12tghari / 2ptg
⁃ Kalau nak makan sini, ada jual halal food tapi kena tanya. Kami lebih selesa bawa bekal sendiri. Jimat, kata Mr Chef. Dekat sini ada picnic area. Jadi, jangan segan-segan nak berkelah!
⁃ Bila nak balik, naik shuttle bus sampai gate depan. Lepas itu, tunggu bas 955 @ 956 ke Bassendean Station. Bas akan sampai setiap 10minit.
⁃ Sampai train station, beli tiket (Zone 2) AUD 4.60 & berhenti dekat Perth Station.
Antara aktiviti menarik yang boleh dilakukan sekitar Caversham Wildlife Park
Hari Keempat (Watertown Brands Outlet)
⁃ Watertown Brands Outlet Centre mcm JPO, Mitsui. Tapi, harga barang murah juga. Esprit sales 50-70%, Levi’s buy 1 free 1. Memang tak boleh tahan nafsu!
⁃ Dari Apartment jalan sampai Wellington Street dalam 20 minit, then naik Yellow Cat Bus (FREE) around 7 minit & berhenti betul-betul depan Watertown.
⁃ Dekat sini ada jual kebab Halal.

Hari Kelima (Hari Terakhir)
⁃ Memandangkan flight pukul 3.30 petang,kami checkout pukul 10 pagi.
⁃ Kemudian naik bas 380 (terus ke Airport Terminal 1). Bas ke airport setiap 30 minit. Tiket berharga AUD 4.60.
⁃ Di lapangan terbang Perth ada mini playground dan surau.
Aplikasi Transperth dan Google Maps banyak membantu. Pengangkutan awam pun ‘convenient’ untuk ‘stroller’ mahupun ‘wheelchair’.
Lagi Info & Tips
⁃ Semua bas dalam bandar di Perth adalah PERCUMA. Kalau keluar dari bandar, kira keluar Zone 2, 3, 4, baru kena bayar tambang. Kalau naik bas, sangat menyenangkan untuk sesiapa yang bawa stroller atau pakai wheelchair. Tiket bas & train boleh valid sampai 2 jam. Maka, dalam masa 2 jam boleh naik atau turun bas kalau salah. Best kan?
⁃ Untuk maklumat lanjut, boleh tengok laman web Transperth. Boleh siapkan pelan perjalanan untuk bercuti ke Perth.
⁃ Semasa bercuti ke Perth, kalau nak senang pergi mana-mana, lebih baik beli simcard Optus. Simcard harga AUD 2 & Internet 500mb AUD 2 untuk 1 hari. Bolehlah guna Google Maps atau Waze.
⁃ Kaunter reception di City Water Apartment available dari pukul 8 pagi – 8malam. Apartment ini memang best. Setiap hari tukar tuala, toiletries, dan kemas bilik. Dalam apartment ada disediakan dapur, tv, pemanas badan, private bathroom, peti sejuk, iron, hair dryer. Wifi ada tapi kena bayar. Sebab itu kena beli simkad. Dalam bilik ada 1 katil queen & 1 katil single. Boleh tidur 3 orang . Mini market cuma 5 minit dari apartment (berhadapan Hotel Novotel). Apartment berhadapan dengan Swan River.
⁃ Visa Australia boleh siap terus. Tapi kalau nama sangkut, ambil masa 12 jam.
⁃ Nak masuk negara Australia, pastikan anda tidak membawa barang-barang yang berunsurkan tenusu (dairy), buah-buahan dan bijirin tak boleh bawa masuk. Kalau ada bawa ikan bilis ke, Maggi ke, pastikan anda DECLARE!

Seronok bercuti ke Perth, tanpa perlu berbelanja lebih. Tapi, pastikan anda semua merancang perjalanan anda sebaik mungkin!

*Perkongsian asal melalui FB post Puan Huda Hamid ini diterbitkan semula dengan kebenaran beliau.


Bajet Tak Sampai 1.4K, Anda Dah Boleh DIY Dapur Berkabinet Ala-Ala Dalam Majalah!

Baru pindah rumah tapi nak dapur rumah tu nampak cantik dan ada kabinet? Alamak, mahal la pula harga nak upah orang suruh buat kabinet ni. Ok, jangan risau sebab anda dah boleh DIY dapur berkabinet sendiri dan nampak macam dalam majalah tu tau! Macam mana? Jom ikut cara-cara mudah ini, jimat kos pula tu!
http://greenvirals.com/

DIY KABINET DAPUR. MUDAHNYA!
Sebab kitchen cabinet mahal area Kedah ni so kami beli kitchen cabinet ikea dan pasang sendiri je la. Total hangus untuk full set kitchen cabinet, sinki, paip tak sampai RM1.4k. Sebab ramai tanya tak dan nak reply so update sini dulu.
www.facebook.com/w.isnzr

Hari ni proses pasang kitchen cabinet IKEA sendiri. Diulang sendiri. Sebab kalau nak buat kitchen cabinet dekat kedai dah survey haritu 3.5k untuk design mcm ni. Disebabkan beli dan pasang sendiri dapat la jimat sikit. Tak sampai 1.5k pun (harga kabinet, pintu, top, sinki, paip, kaki). Jimatkan? Waranti kabinet 25 tahun IKEA bagi. Brand kabinet METOD kalau fyndig tak ada waranti.

www.facebook.com/w.isnzrd
Proses nak buat
1. Design dan susun dulu kedudukan kitchen cabinet. Lukis pakai tangan je tapi make sure guna scale yang betul baru ngam
2. Pi IKEA beli kabinet+pintu+kaki+etc
3. Bawa balik barang yang dah beli ke rumah dan pasang ikut manual yang IKEA dah bagi. Sebab rumah yang nak pasang KC ni kat KEDAH so redah muatkan dalam kereta je. Nasib baik ngam. Proses pasang kabinet ni sekejap je dalam sejam macam tu dah siap.
4. Lepas tu pasang sinki+paip+dapur. Sebab bab ni tak terror lagi so terpaksa panggil orang lain tebuk dan pasang.

www.facebook.com/w.isnzr
Kos
Kabinet ikea 6 pintu (METOD) + sinki (FYNDIG) + paip + top (EKBACKEN) + kaki + handle pintu = RM1.4K
Hood + hob+ serombong = RM1.4k
Upang pasang hood = RM200
Hob tebuk sendiri
Upah pasang sinki + buat paip (sebab ubah kedudukan sinki) = RM 250

www.facebook.com/w.isnzr
Cantik kan?
Sumber: Wan Isnzr


#Bajet2020: Surirumah Yang Kembali Bekerja Akan Terima RM500 Sebulan Selama 2 Tahun

Satu lagi khabar gembira dalam #Belanjawan2020 buat kaum wanita, terutamanya yang bergelar surirumah.
Di bawah inisiatif #WanitaKerja, kerajaan telah mengumumkan bahawa para wanita yang kembali bekerja bakal menerima insentif RM500 sebulan selama 2 tahun! Wah, menarik kan?

Syarat-syarat

Insentif ini khas bagi wanita yang mempunyai kriteria berikut

Berusia antara 30 hingga 50 tahun
Telah berhenti kerja selama setahun atau lebih

Inisiatif #WanitaKerja diwujudkan bagi menggalakkan kaum wanita untuk kembali ke sektor pekerjaan.

#WanitaKerja : 5 Lagi Perkara Menarik
1. Sebanyak lebih 33,000 peluang pekerjaan akan diwujudkan setahun.
2. Insentif pengambilan pekerja akan diberikan kepada majikan sebanyak RM300 sebulan selama 2 tahun untuk mengambil wanita kembali bekerja.
3. Selain itu, pengecualian cukai pendapatan bagi wanita yang kembali bekerja akan dilanjutkan empat tahun lagi sehingga tahun 2023.
4. Peruntukan bagi wanita menceburi bidang usahawan dengan pembiayaan sehingga RM 1 Juta.
5. Skim Jaminan Pinjaman Perniagaan sebanyak RM500 Juta juga diperuntukkan bagi usahawan wanita.

Bolehlah Apply Kerja Tahun Depan
Lepas ni mana surirumah yang berhasrat nak sambung kerja bolehlah update resume siap-siap.
Bukan senang kan wanita yang dah berhenti kerja nak diterima oleh majikan. Siapa yang melaluinya mesti tahu betapa strugglenya nak cari kerja bila dah lama berhenti.
Diharapkan dengan usaha dan inisiatif kerajaan ini, lebih ramai kaum wanita dapat kembali bekerja dan merancakkan lagi ekonomi negara di samping meningkatkan pendapatan keluarga.
Jadi, apa kata anda?


#Bajet2021: Kerajaan Umum Pemberian Komputer Riba, Manfaat Kepada 150 Ribu Murid

Terbaharu, Belanjawan 2021 yang telah dibentangkan hari ini dirangka berlandaskan empat tema utama iaitu menjaga kebajikan rakyat, memacu pertumbuhan ekonomi, melestarikan kehidupan dan memantapkan penyampaian perkhidmatan awam. Pembentangan belanjawan kali ini yang diketuai oleh Menteri Kewangan, Tengku Datuk Seri Zafrul Tengku Abdul Aziz, berkata semua tema itu bertujuan menjayakan wawasan kerajaan untuk menjadi pentadbir yang lebih mantap.
PEMBERIAN KOMPUTER RIBA KEPADA 150 RIBU MURID

Dalam norma baharu, pembelajaran secara dalam talian telah menjadi satu amalan. Sehubungan itu, kerajaan mengumumkan bahawa GLC dan GLIC akan menyumbang sebanyak RM 150 juta ke dalam Tabung CERDIK bagi pemberian komputer riba kepada 150 ribu murid di 500 sekolah sebagai projek rintis.

Projek ini akan diselia oleh Yayasan Hasanah.

Bukan itu sahaja, Kementerian Pendidkan juga akan menambah baik Rancangan Makanan Tambahan dengan penyediaan bekalan susu daripada dua kali seminggu kepada setiap hari sepanjang proses persekolahan.


#Bajet2021:Kerajaan Umum Bantuan Prihatin Rakyat, Isi Rumah Dapat Bantuan Sehingga RM1800

Terbaharu, Belanjawan 2021 yang telah dibentangkan hari ini dirangka berlandaskan empat tema utama iaitu menjaga kebajikan rakyat, memacu pertumbuhan ekonomi, melestarikan kehidupan dan memantapkan penyampaian perkhidmatan awam. Pembentangan belanjawan kali ini yang diketuai oleh Menteri Kewangan, Tengku Datuk Seri Zafrul Tengku Abdul Aziz, berkata semua tema itu bertujuan menjayakan wawasan kerajaan untuk menjadi pentadbir yang lebih mantap.
BANTUAN SARA HIDUP DIGANTI DENGAN BANTUAN PRIHATIN RAKYAT (BPR)

Ramai yang sudah tertunggu-tunggu dengan pengumuman belanjawan kali ini kerana terkesan dengan gelombang pandemik yang melanda negara. Oleh itu, kerajaan bersetuju untuk terus memberikan bantuan dalam bentuk wang tunai kepada rakyat secara bersasar. Antaranya adalah:

1. Untuk isi rumah yang mempunyai pendapatan kurang RM 2500 dan mempunyai seorang anak akan mendapat sebanyak RM 1200.

-Bagi isi rumah yang mempunyai anak melebihi seorang akan mendapat bantuan sebanyak RM 1800.
2.Manakala bagi isi rumah yang mempunyai pendapatan sebanyak RM 2501-RM4000 dan mempunyai seorang anak akan mendapat bantuan sebanyak RM 800.
-Bagi isi rumah yang mempunyai dua orang anak akan mendapat bantuan sebanyak RM 1200.
3.Tidak dilupakan juga kepada isi rumah berpendapatan RM 4001-RM5000 dan mempunyai seorang anak akan mendapat sebanyak RM 500.
-Bagi isi rumah yang mempunyai dua orang anak akan mendapat bantuan sebanyak RM 700.

Namun, tidak dilupakan juga kepada orang bujang yang mempunyai pendapatan sebanyak RM2500 ke bawah, akan mendapat bantuan secara one-off iaitu sebanyak RM 350. Bukan itu sahaja, had umur bagi kategori bujang juga diturunkan kepada umur 21 tahun.


#Bajet2023: RM11 Juta Peruntukkan Subsidi Ujian Mamogram & Saringan Kanser Servik

Satu lagi khabar gembira dalam #Belanjawan2023 buat kaum wanita.
Kerajaan telah mengumumkan bajet untuk para wanita juga layak menerima bantuan. Wah, menarik kan?

Baca juga: #Bajet2020: Surirumah Yang Kembali Bekerja Akan Terima RM500 Sebulan Selama 2 Tahun
PERUNTUKKAN UNTUK WANITA

Kerajaan memperuntukkan RM11 juta untuk Subsidi Ujian Mamogram & Saringan Kanser Servik. Pelaksanaan saringan kanser serviks menggunakan kaedah baharu ujian saringan PCR.

Sementara itu, pengecualian cukai pendapatan dari 2023 hingga 2028 akan diberikan kepada wanita kembali bekerja setelah career break.

Namun begitu, kerajaan memperkenalkan program latihan khas untuk meningkatkan kemahiran wanita di peringkat kepimpinan korporat.

Berikutan itu, RM235 juta diperuntukkan untuk dana pembiayaan khas wanita seperti Semarak-Nita BSN, Tekunita TEKUN, Dananita MARA, Bizlady Bank Rakyat.
Jadi, apa kata anda?


Dulu Makan Daging Kucing, Kini Industri Baju Bulu Kucing Pula Diperkenalkan. Kejamnya!

Sedihnya tengok kucing-kucing diperlakukan begini. Siapa sangka, ada yang sanggup membunuh kucing untuk dimakan, bahkan kini bulu kucing pula nak dibuat baju. Memang tak patut!
Namun, itulah yang betul-betul berlaku menurut kenyataan oleh Persatuan Haiwan Malaysia menerusi sebuah posting di Facebook.

Perniagaan Berasaskan Kucing Rancak Dikembangkan Di China & Vietnam
Dalam posting tersebut, dikatakan kedua-dua negara ini sedang giat mengembangkan industri berasaskan kucing.
Beberapa negara luar seperti China dan Vietnam sedang rancak mengembangkan perniagaan berasaskan kucing.

Tidak cukup industri makanan daging kucing. Kini industri kostum baju dan kulit bulu kucing mula diperkenalkan.

Animal Malaysia akan membantah sekeras-kerasnya industri hina ini jika dilakukan di Malaysia kerana haiwan peneman (companion) tidak sesuai dijadikan bahan industri komersil yang membuahkan kezaliman.
Renung dalam-dalam wajah kucing tersebut sebelum kulitnya dan bulunya mahu disiat-siat untuk industri makanan atau kostum baju dan jaket bulu kulit kucing.

https://m.facebook.com/story.php?story_fbid=1127453404128525&id=633109216896282
Menzalimi Haiwan Adalah Satu Kesalahan
Kucing mahupun anjing tergolong sebagai haiwan domestik / peliharaan di mana ia tidak sepatutnya diperlakukan dengan kejam, apatah lagi dijadikan makanan atau pakaian.
Menurut laman web rasmi Jabatan Veterinar, di Malaysia, terdapat akta yang dikuatkuasakan bagi melindungi haiwan di mana perbuatan menzalimi haiwan apabila disabitkan oleh Mahkamah boleh dikenakan denda RM50,000/= atau penjara untuk tempoh satu tahun atau kedua-duanya sekali.
Malah di peringkat antarabangsa juga, tentunya terdapat undang-undang terpakai yang melindungi hak haiwan yang diperlakukan dengan kejam ini.

Namun bagi sesetengah daerah di dunia, seperti di Yulin, China terutamanya, ia adalah sesuatu yang biasa dilakukan oleh mereka. Menurut laporan BBC pada tahun 2017, setiap bulan Jun akan berlangsung Pesta Makan Anjing dan Kucing di mana lebih 10,000 haiwan akan dikumpulkan dan disembelih untuk dimakan. Eeee ngerinya!
Selain China, antara negara lain yang masih mengamalkan amalan memakan haiwan seperti anjing dan kucing termasuklah Taiwan, Vietnam, Thailand dan Korea Selatan.
Tindakan ini juga dikutuk oleh Persatuan Haiwan secara global kerana memperlakukan haiwan ini sedemikian.
Kita yang tengok ni pun rasa kasihan dan marah. Ish, rasa tak sanggup nak pakai baju dari bulu kucing. Bukannya tak ada baju lain yang boleh pakai.
Lagipun banyak lagi makanan boleh makan kan? Kenapa kucing dengan anjing juga yang korang nak makan?!
Korang rasa?


Baju Penuh Lukisan & Jadi ‘Pameran Seni Bergerak’, Telatah Guru Ini Cuit Hati Orang Ramai

Mendidik anak-anak generasi baharu ternyata bukanlah mudah. Ini tanggungjawab yang perlu digalas oleh tenaga pengajar di sekolah dan muncul dengan idea-idea baharu untuk menarik minat anak-anak supaya suka belajar. Baru-baru ini juga viral dalam media sosial mengenai seorang guru bernama Fazri Hassan yang merupakan guru dalam Program Pendidikan Khas Integrasi Bahasa Melayu di Sekolah Kebangsaan Gas, Sandakan, Sabah mengenai teknik mengajarnya.
Apa yang telah dibuat oleh guru ini?

PENUH BAJU DENGAN LUKISAN WARNA-WARNI
Berkonsepkan ‘pameran seni bergerak’, guru ini berjalan mengelilingi sekitar kawasan sekolah dengan memakai baju yang telah penuh dengan lukisan warna-warni hasil tangan anak muridnya.

Lukisan berwarna-warni ini dihasilkan oleh murid-murid pendidikan khas yang berumur dalam lingkungan 8 – 10 tahun. Memang comel!

Inspirasi Maisarah datang daripada rakan sekelas sendiri pic.twitter.com/9v5PTY3T4t
— Fazri Hassan (@FazriHassan) April 29, 2019

HASILNYA…
Perkongsian gambar yang telah dimuatnaik olehnya sendiri di lama Twitter mendapat perhatian orang ramai dan rata-rata orang memuji teknik mengajarnya yang kreatif tersebut.

*Ada cikgu di luar sana yang nak cuba teknik macam ini tak?
Sumber : Fazri Hassan


Kenali Jenis Baju Raya Tradisional Dari 6 Negara Ini, Tahun Depan Boleh Try!

Umat Islam di seluruh dunia telah mula bersiap sedia untuk menyambut Hari Raya Aidilfitri yang bakal tiba tidak lama lagi. Seperti biasa, persiapan biskut raya dan baju raya pasti menjadi keutamaan untuk tampil cantik di hadapan keluarga, sanak saudara dan rakan-rakan.
Setiap budaya mempunyai gaya tersendiri dan mungkin berbeza-beza mengikut cita rasa. Mari kita lihat baju raya umat Islam dari pelbagai negara. Semua cantik-cantik!

Baca juga: Runsing Cari Warna Baju Raya? Nah, Ini 23 Idea Padanan Baju & Tudung, Memang Cun Habis!
BAJU RAYA SELURUH DUNIA, CANTIK-CANTIK SEMUANYA
1. Golongan wanita di Palestin memakai pakaian tradisional mereka dengan sulaman benang merah dan dihiasi dengan manik kecil untuk menaikkan seri baju. Pakaian tradisional itu dipanggil Thobe.

2. Kanak-kanak beragama Islam di Kosovo juga tidak melepaskan peluang menyambut Hari Raya Aidilfitri dengan memakai kot hitam dihiasa benang emas dan tali leher.
3.Pakaian di Arab Saudi untuk lelaki adalah pakaian yang sesuai untuk iklim kawasan yang panas dan berangin. Lelaki boleh memakai pakaian separas buku lali yang dikenali sebagai Thawb.

4. Pakaian tradisional sewaktu perayaan di Malaysia, wanita memakai baju kurung moden dipadankan dengan selendang yang bersesuai. Golongan lelaki pula memakai baju melayu atau kurta dipadankan bersama samping.
5. Lelaki Muslim di Kenya sama seperti di Arab Saudi iaitu memakai jubah bersama songkok atau kopiah.
6. Pakaian raya di Pakistan adalah lehenga dan sherwani. Lehenga adalah skirt labuh dipadankan dengan baju yang bersesuai. Lehenga juga didatangkan dengan selendang berwarna-warni seperti pakaian perayaan wanita yang lain.
Sherwani pula adalah pakaian untuk golongan lelaki. Pelbagi reka bentuk dan warna boleh dipilih untuk dipakai bersama seluar slim fit.
Cantik-cantik semuanya. Baju raya anda warna apa?
Sumber: Islamicfinder


15 Jenis Baju Tidur Bikin Suami Tergoda, ‘Senjata’ Isteri Paling Halus!

Baju tidur merupakan pakaian selesa yang dipakai sewaktu tidur dan ia mempunyai jenis tarikan yang berbeza. Bagi isteri yang berkehendak menggoda suamimu, ini lah masanya anda mengikuti idea-idea pemilihan jenis baju tidur seperti di bawah.
Pemilihan baju tidur di ranjang mampu memberikan kelebihan kepada diri pemakai. Hal ini kerana, malam di ranjang anda bersama suami akan ditemani dengan tubuh yang kelihatan menggoda. Malam asmara pasti bertambah hebat!

Baca juga: Wow, Isteri Memang ‘Syok’ Dibelai Pada 17 Area Badan Ini, Rahsia Yang Suami Kena Tahu!
BAJU TIDUR ‘SENJATA’ HALUS ISTERI
Gambar: Amazon

15 JENIS PAKAIAN TIDUR YANG MAMPU MENGGODA SUAMI
1. Belahan rendah di bahagian dada

Memakai baju tidur dengan model berlahan rendah di bahagian dada dapat menjadi daya tarikan di hadapan suami. Jenis ini dapat menimbulkan rasa ingin tahu pada suami.
2. Berwarna terang
Bukan hanya lingerie, baju tidur berwarna terang juga dapat membangkitkan ghairah suami di ranjang. Warna terang dipercayai boleh memberikan daya tarikan seksual yang kuat.
3. Fabrik jenis telus menampakkan tubuh badan
Baju tidur yang memiliki fabrik telus atau transparent menampakkan lekuk tubuh yang sangat jelas. Di mana, isteri akan kelihatan sangat seksi hanya dengan cara yang paling mudah.
4. Pijama tertutup
Pijama yang tertutup sopan juga boleh membuat encik suami senang hati melihat penampilan isteri. Pijama membuatkan pemakai kelihatan manis dan menggoda. Tanpa menggunakan bra, suamimu akan semakin ghairah.
5. Kemeja longgar putih milik suami
Meminjam kemeja longgar putih milik suami dan memakai di tubuh anda merupakan salah satu cara untuk menggoda. Ia sekali gus menimbulkan kemahuan untuk anda dan pasangan berasmara.
Baca juga: 9 Bahagian Tubuh Suami Buat Isteri Ternganga, Rahsia Tambah Keintiman!
6. Tanktop yang nampak bahagian lengan dan bahu
Gambar: lookstudio
Cuaca panas amat sesuai memakai tanktop yang memperlihatkan bahagian lengan dan bahu anda. Bahagian-bahagian yang terdedah ini memudahkan sang suami untuk menjelajahi bahagian tubuh anda.
7. Baju tidur fabrik satin
Baju tidur dengan fabrik satin membuatkan pemakai tampil anggun. Jika dipakai pada waktu malam, dijamin membuatkan isteri kelihatan seksi di hadapan suami tercinta.
8. Lingerie jenis camisole
Camisole set merupakan baju tidur yang boleh menjadi pilihan untuk membuatkan suami ghairah. Jenis lingerie ini disukai kebanyakan lelaki. Terdiri daripada dua bahagian iaitu atas dan bawah.
9. Chemise yang telus
Lingerie berjenis chemise yang menggunakan fabrik telus (transparent) sangat sesuai digunakan untuk menggoda suami di ranjang. Fabrik telus membuatkan suami hampir boleh melihat keseluruhan bahagian tubuh anda.
10. Pijama jenis kimono
Baju tidur berjenis kimono sangat jarang digunakan di sini. Namun, anda akan tampil berbeza dengan memilih motif yang manis pada coraknya. Selain memberikan kesan seksi, pijama kimono juga memberi kesan eksklusif kepada pemakai.
11. Lingerie chemise seperti mini dress
Kalau anda nak tahu, chemise merupakan lingerie yang menyerupai mini dress. Baju tidur ini ada yang fabriknya telus dan tidak. Pastinya, lingerie bermodel jenis ini mempunyai variasi yang sesuai diacukan ke tubuh dan sedikit longgar.
12. Set bra dan seluar pendek berwarna merah jambu
Anda boleh mengenakan set bra dan celana pendek berwarna merah jambu untuk kelihatan seksi dan comel pada masa yang sama. Hiasan reben pada bahagian seluar pendek berjaya memberikan kesan manis.
13. Lingerie bustier bantu menaikkan dada
Lingerie bustier boleh menjadi pilihan untuk membantu mengangkat bahagian payudara agar kawasan belahan semakin terdedah. Pilih lingerie yang memiliki hiasan renda demi mempermaniskan penampilan anda di hadapan suami.
14. Jenis baju tidur mudah dibuka
Pakaian tidur yang mudah dibuka merupakan pilihan wanita yang tidak mahu berpenampilan terlalu terdedah tubuhnya. Pakaian tidur sederhana ini juga mampu membuat suami ghairah ketika berada di ranjang.
15. Korset dan sarung kaki hitam
Korset hitam yang dipadankan dengan sarung kaki (stoking) berwarna sama boleh menjadi gabungan yang menawan.
Kesimpulan
Setakat itu sahaja 15 pilihan baju tidur yang mampu memberikan kesan ghairah kepada suami anda yang berada di rumah. Walau pun, cita rasa baju tidur anda menjolok mata, seksi sederhana atau menutup, anda tetap kelihatan seksi di mata suami tercinta.
Baca juga: Ini Tanda-Tanda Air Mani Encik Suami Sihat, Wow Kena ‘Check’ Ni!
Sumber: PopMama
FT Image: freepik


Bakal Ada ‘Locker’, Tiada Lagi Masalah Beg Sekolah Berat Dengan 7 Inisiatif Dari KPM Ini!

Untuk pengetahuan anda, isu murid bawa beg berat ke sekolah ni dah pun wujud hampir 40 tahun dan akhirnya Menteri Pendidikan, Dr. Radzi Jidin baru-baru ini mengumumkan bahawa pihak Kementerian Pendidikan Malaysia (KPM) telah pun merancang beberapa pendekatan bagi menyelesaikan isu ini.
Baca juga: Isu Beg Berat Belum Selesa, Ibu Kongsi Video Anak Angkut Beg Sekolah Berat Naik Tangga!

TIADA LAGI MASALAH BEG BERAT, 7 INISIATIF RINGANKAN BEBAN PELAJAR SEKOLAH
Menerusi Twitter, Radzi mengumumkan bahawa pihaknya telah pun merangka tujuh inisiatif bagi meringankan beban pelajar sekolah dan seterusnya memudahkan urusan sesi pembelajaran selepas ini. Antaranya adalah:

1. Menyediakan lokar
KPM bakal memasang lokar di sekolah rendah dua sesi dan penyediaan ini akan dijalankan secara berperingkat.Fasa pertama akan dibuat untuk murid Tahap satu iaitu Tahun 1, Tahun 2 dan Tahun 3 dengan jumlah peruntukan sebanyak RM37.3 juta.

Untuk Fasa kedua, penyediaan lokar ini akan diperluaskan lagi bagi murid Tahap dua iaitu Tahun 4, 5 dan 6 yang dijangka bermula tahun 2023.
2. Penyusunan semula jadual waktu
Sekolah bakal membuat penyusunan semua jadual waktu mengandungi tiga hingga empat mata pelajaran sehari mengikut kaedah dan pelaksanaan yang sesuai terutama aspek pemberatan subjek, ketersediaan guru dan sesi persekolahan.
Sekolah juga turut memberi kelonggaran untuk menyediakan jadual waktu mengikut kitaran minggu.
3. Buku latihan
KPM turut menetapkan akan jumlah buku latihan bagi setiap mata pelajaran mestilah tak melebihi dua buah buku pada satu masa serta mempunyai muka surat tidak melebihi 80.

Kenyataan Media berkaitan Pendekatan Menangani Isu Beg Berat Murid#SekolahkuSejahtera#KPMKomited#KeluargaMalaysia pic.twitter.com/rWeQV61mkc
— KPM (@KemPendidikan) March 6, 2022

4. Buku aktiviti dan buku kerja
Murid hanya dibenarkan untuk menggunakan buku aktiviti yang disediakan oleh KPM dan buku kerja hanya boleh digunakan sebagai bahan rujukan atau ulang kaji di luar waktu pengajaran dan pembelajaran.
5. Buku teks digital
Penerbitan buku teks dalam bentuk digital akan diteruskan dengan bilangan sebanyak 692 judul buku pun dimuat naik dalam pelantar Digital Educational Learning Initiative Malaysia (DELIMa) dan boleh diakses oleh murid yang mempunyai peranti.

6. Pendekatan PdP
Guru digalakkan untuk menggunakan pendekatan PdP iaitu pembelajaran bertema, modular, pembelajaran berasaskan projek, simulasi amali (Virtual Lab) atau pembelajaran terbeza bagi mengurangkan kebergantungan kepada buku teks dan membuat pembelajaran lebih menarik.
7. Kerjasama dengan JAKIM
Meminta agar JAKIM murid diberikan kelonggaran untuk memakai uniform sekolah masing-masing semasa sesi persekolahan KAFA.

[TERKINI]
Selepas hampir 40 tahun isu beg berat murid ke sekolah:
1. Kepada sekolah 2 sesi; KPM akan menyediakan lokar untuk murid di Sekolah bermula tahun ini.
2. Penyusunan semula jadual waktu sekolah murid yg mengandungi 3 hingga 4 matapelajaran sehari.
Maklumat lanjut👇🏼🇲🇾 pic.twitter.com/zTLqNe7LmZ
— Radzi Jidin Comms (@DRJComms) March 6, 2022

Sumber: KPM, Dr.Radzi Jidin